Камбағал эмассан! - Fitrat.uz\nБош саҳифа / Мақолалар / Камбағал эмассан!\nAvgust 29, 2017\tКамбағал эмассан!da fikr bildirishni o'chirish 114 Кўришлар\nАллоҳ таоло инсониятни яратиб, уни чексиз неъматлар билан ризқлантиргандир. Бу ҳақда Қуръони Каримнинг «Наҳл» сураси 18-оятида шундай марҳамат қилинади:\nБаъзи кишилар неъмат сўзини жуда тор маънода тушунадилар. Улар учун неъмат – бу бойлик, улуғ мансаб, шон-шавкат, фарзанд ёки бирор катта орзуйининг ушалиши. Эл-юрт тинчлиги, мусаффо осмон, зилол сув, тан соғлиги каби инсоннинг ҳаётини усиз тасаввур қилиб бўлмайдиган нарсаларга эса бепарво бўладилар. Гўёки булар ўзи бўлиши керак бўлган табиий нарсалардек. Аслида неъматларнинг энг улуғи шулар эканини ўйлаб ҳам кўрмайдилар. Ҳолбуки, кишининг дунё ва охирати учун манфаат берадиган ҳар бир нарса борки, инсонга неъмат қилиб берилган мукофотдир. Биз мана шу неъматларни чуқур англаб, қадрига етмоғимиз ва шукур келтирмоғимиз лозим.\nПайғамбаримиз саллоллоҳу алайҳи васаллам шундай марҳамат қилганлар:\n«Қайси бирингиз тонгда уйқудан уйғонганда оиласи тинч, тани соғ ва уйида бир кунлик егулиги бўлса, билсинки, унда дунёдаги барча неъматлар мужассам экан»\nДарҳақиқат, мана шу оддийгина туюлган нарсаларнинг ўзи барчамиз учун энг қимматбаҳо бойлик ва улуғ неъматдир. Аллоҳ таоло томонидан берилган бу неъматларни қадрига етиш – шукур қилиш ва улардан фақатгина савоб йўлида, фойдали мақсадларда фойдаланиш билан бўлади. Афсуски, ҳозирги кунда ўзига берилган юксак неъматларни, яъни, вақтини, соғлигини, топган мол-мулкини беҳудага сарфлаётган инсонлар ҳам йўқ эмас. Буни ҳозирда авжига чиқаётган дабдабали тўйлар мисолида кўришимиз мумкин. Бир киши фарзандли бўлади, уни едириб-ичиради, кийинтиради, ўқитиб катта қилади ва зиммасидаги вазифаси бўлмиш турмуш қуриши учун бош-қош бўлади. Аммо нима учун мана шу бир кунлик тўйни деб, бор топган мол-мулкини янги ўйлаб топилган ва бирор кишига фойдаси бўлмаган, аслида маънавий ва моддий зарар бўлган одатлар учун сарфлаши керак!? Бошқа бир одам шундай хатога йўл қўйса, уни тўхтатиш ўрнига, мен ҳам сендан қоламанми, деб баъзан гарданига ҳатто катта қарз олиб бўлсада шундай қилишлик аҳмоқлик ва нодонлик эмасми!? Буларнинг бари мақтанчоқлик, мутакаббирлик, исроф, бошқаларга мен ҳам бойман деб кўз-кўз қилишликдан бошқа нарса эмас. Бойлик аслида нима эканлиги қуйидаги ривоятда чиройли тарзда тушунтириб берилган:\nРивоят қилишларича, бир одам камбағаллигидан шикоят қилиб қолди. Шунда унинг дўстларидан бири унга шундай деди:\n– Менга қара, ҳозир фақирликдан ҳасрат қиляпсан, сен тилингни менга кесиб бер, эвазига ўн минг динор бераман.\nУ рози бўлмади. Шунда дўсти яна унга бошқа таклиф айтди:\n– Унда икки кўзингни менга сот, ҳаққига ўн минг динор бераман.\nУ бунга ҳам кўнмади. Шунда дўсти бошқа йўл кўрсатди:\n– Оёқ-қўлингни кесиб олайликда, эвазига ўн минг динор берайлик.\nФақирликдан шикоят қилган одам бунга ҳам рози бўлмади. Шунда дўсти:\n– Эй инсофсиз, ҳаёсиз, ношукур одам, ўттиз минг динорга тенг сармоянг бўлатуриб яна фақирман, камбағалман, деб зорланиб юришинг тўғрими?-деди.\nАслида ўйлаб қаралса, юқорида ҳадиси шариф ва ривоятда келтирилган нарсаларга эга бўлган киши энг бой инсондир ва бу бойлигини бир кунлик тўйга алмашиш эса катта хатодир. Чунки, беҳуда орзу-ҳавасни деб оиласидаги тинчлигидан, қарз тўлайман деб соғлигидан, хотиржамлигидан, бор мол-мулкидан ажралиб, болаларининг бахтига эмас, Аллоҳ томонидан берилган энг буюк неъматлардан маҳрум бўлишга эришади, холос! Бу жиҳатлар барчамизни тафаккур қилишга ундаб, нотўғри йўл тутаётганларга эргашмасдан, уларни ҳам тўғри йўлга бошлашга ундаш лозим.\nАллоҳ таоло барчаларимизни доимо Ўзи берган неъматларнинг қадрига етувчи ва ҳар бир ишда идрок билан йўл тутувчи закий бандаларидан қилсин!\nҚибрай тумани бош имом-хатиб,\nАввалги Мен нечун севаман Ўзбекистонни?!\nКейинги 01.09.2017 й. Қурбон ҳайитингиз муборак!\nИсломда вақф масаласи


12 ноябрь куни Алишер Навоий номидаги Тошкент давлат ўзбек тили ва адабиёти университетида ўзбек тилшунос олимларининг «Лотин ёзувига асосланган ўзбек алифбосини жорий этиш тўғрисида»ги қонунга ўзгартиришлар киритиш ҳақида»ги қонун лойиҳаси бўйича якуний йиғилиши ўтказилди. Йиғилишда «sh», «ch», «o‘», «g‘» ҳарфларини «ş», «ç», «ō» ва «ğ» шаклида ўзгартириш бўйича таклиф тилшунос олимлар томонидан тўла маъқулланди. Шунингдек, олимларимиз «нг» ҳарф бирикмасини ҳам бир ҳарфдан иборат белги «ñ»га ўзгартириш бўйича келишиб олишган.\nЭндиликда «Лотин ёзувига асосланган ўзбек алифбосини жорий этиш тўғрисида»ги қонунга ўзгартиришлар киритиш ҳақида»ги қонун лойиҳаси тез орада парламент қуйи палатасига кўриб чиқиш учун киритилиши кутилмоқда.\nТилшунос олимларимизнинг ўз соҳаларидаги билимларини ҳурмат қилган ҳолда ушбу қонун лойиҳасининг эҳтимолий стратегик оқибатларини кўриб чиқамиз.\nАлифбони ўзгартириш таклиф қилинишига асосий сабаблардан бири сифатида мавжуд алифбонинг мураккаблиги таъкидланмоқда. Бироқ 1995 йилги алифбо асосида ўқиган ёшлар аллақачон олий таълимни ҳам битириб бўлган. Янги алифбога ўтиш етишиб чиққан кадрлар учун мураккаблик туғдиради, холос. Агар мавжуд алифбо мураккаблиги илм-фан тараққиётига таъсири қилиши ҳақидаги гапларга ёзуви иероглифларга асосланган Хитой каби давлатларни мисол келтирган ҳолда жавоб бериш мумкин.\nБу ўзгаришлар кўплаб миқдордаги китоблар, қўлланмалар, илми ҳамда публицистик адабиётларни янгилашни ҳам талаб қилади. Ваҳоланки, бу бюджетдан, аниқроғи, солиқ тўловчилар ҳисобидан катта харажатларга сабаб бўлади. Пандемия оқибатлари тўла бартараф этилмаган ва кундан кунга экологик муаммолар ўсиб келаётган бир даврда бу бюджетга ортиқча босим келтириб чиқариши табиий. Шуниндек, кўпгина мактаблар таълим олиш учун етарли шароитлар билан таъминланмаган бир даврда маблағлар алифбодаги 4та ҳарфни алмаштиришдан кўра таълим ва тарбияни яхшилашга йўналтирилиши жамият учун кўпроқ фойда келтиради.\nАлифбо ўзгариши шахсга доир ҳужжатларни ҳам янгилашни талаб этади. Одатда бу турдаги ҳужжатлар учун тўловлар аҳолининг ўз ҳисобидан амалга оширилади. Шундан келиб чиқсак, бу ўзгаришлар фуқаролар учун ҳам ортиқча харажатларга сабаб бўлади. Шу пайтгача миллионлаб одамларнинг паспорти, ҳайдовчилик гувоҳномаси ва бошқа ҳужжатлари амалдаги лотин ёзувига асосланган алифбодаги ҳарфлардан фойдаланиб ёзилган. Давлатнинг ижтимоий соҳага ажратаётган маблағлари шусиз ҳам бюджетнинг катта қисмини ташкил этади. Жуда катта эҳтимол билан ҳукумат бу ишларни текинга амалга оширишни ўз зиммасига олмайди.\nЖамиятнинг барча қатламлари ҳам алифбо ўзгаришини қўллаб-қувватламаслиги мумкин\nЎзгартириш киритиш зарурати ҳақида гап кетганда ташаббускорлар ҳозирги алифбодаги айрим ҳарфларнинг мураккаблиги ва ноқулайлигини таъкидлайди. Бу аслида нисбий тушунчадир. Ким учундир ёзишга ёки ўқишга ноқулай бўлган матнлар бошқа инсон учун қулайроқ бўлиши мумкин. Бу бўйича катта кўламдаги тадқиқотлар ёки сўровномалар ўтказилгани ва шундан келиб чиқиб таклифлар илгари сурилгани ҳақидаги маълумот тақдим этилмаган.\nБМТнинг Ўзбекистондаги глобал лойиҳаси, ижтимоий сўровлар ўтказувчи онлайн платформа – U-report’да ўзбек тилига оид айрим масалаларга ёшларнинг муносабатини билиш мақсадида ўтказилган сўровнома натижаларига кўра, респондентларнинг кўпчилиги (74 фоиз) лотин ёзувига асосланган ўзбек алифбосига ўзгартириш киритиш (айрим ҳарфларнинг янги кўринишда киритилиши)га салбий муносабат билдиришган. 36 фоиз иштирокчи ёзув ислоҳотини керак эмас деб ҳисоблайди, 24 фоизи бунга салбий муносабатда, 14 фоизнинг фикрича эса бу ортиқча сарф-харажат қилади.\nЁш кадрларнинг давлат ташкилотларидаги иш жараёнида кирилл алифбосидан фойдаланишга ўтиб кетишини кўпроқ ҳозирги алифбодаги мураккабликлар билан эмас, балки кўпчилик давлат ташкилотларида иш ҳужжатлари айнан кирилл алифбосига асослангани билан изоҳлаш мумкин.\nБугунги кунда мамлакат фуқаролари, асосан катта авлод вакиллар орасида ёзув билан боғлиқ ҳар қандай ўзгаришларга нисбатан салбий муносабат шаклланган. Амалдаги алифбодан фойдаланишга ўрганган мутахассислар ҳам, мутахассис бўлмаганлар ҳам ўзгаришларни ҳазм қилиши қийин. Бунга етарли даражада сабаблар ҳам бор, аслида. Ўзбекистонда 1993 йилда лотин ёзувига ўтиш бўйича қонун қабул қилинган бўлса, 2005 йил унинг ижросига охирги муддат деб олинган эди. 2004 йилда эса бу муддат яна 2010 йилгача узайтирилди. Аммо 2021 йил тугаб бораётган бўлса-да, ҳалигача бу ишлар амалга ошгани йўқ.\nАйни пайтда мамлакатда лотин ва кирилл алифболари кўп йиллар давомида ёнма-ён ишлатилиши натижасида икки тоифа авлод шаклланди: бир томонда, ўзбек мактаблари ва коллежларида лотин алифбосида таълим олган ёш авлод, иккинчи томонда ҳали ҳам кириллда ўқиш ва ёзишни афзал кўрадиган ўрта ва кекса авлод вакиллари. Янги алифбо амалиётга киритилиши эса юқоридаги икки қатламнинг норозилигини келтириб чиқараверади ва учинчи қатлам шаклланишига олиб келади. Бу эса тўлиқ лотин ёзувига ўтишни яна бир неча ўн йилларга кечиктириши мумкин.\nМуаммони инновацион йўл билан ҳал этса бўлмайдими?\nБундай ўйлаб қаралса, тилшунослар томонидан бот-бот такрорланаётган ва кўплаб имловий хатоларга сабаб бўлаётгани айтилаётган «o‘» ва «g‘» ҳарфларининг тўғри ёзилишини таъминлаш учун бутун бошли алифбони ўзгартиришнинг зарурати ҳам йўқ. Лотин ёзувига асосланган ҳозирги ўзбек алифбосидан тўғри фойдаланиш учун Windows операцион тизимида клавиатура терилмасини яратиб, алифбони қулай ва бехато режимга мослаштириб олиш бугунги кунда жуда мураккаб иш ҳам эмас.\nБундан ташқари, сунъий идрок технологиялари шунчалик тез тараққий этмоқдаки, ҳозирги алифбодаги барча ҳарфларни ҳам бемалол таниб олиш имкониятига эга, буни оддийгина Google таржимон иловасидан фойдаланиб кўриш билан ҳам исботлаш қийин эмас.\nҚолаверса, чет элдан Ўзбекистонга келган илмий кадрлар, делегатлар ва туристлар учун ҳам амалдаги графикада ёзилган йўл қоидалари, бинолар номлари ёки маҳсулот билан ишлаш нисбатан қулайлик туғдиради.\nСобиқ халқ таълими вазири ва ҳозирда ахборот технологиялари ва коммуникацияларни ривожлантириш вазири лавозимига тайинланган Шерзод Шерматов журналист Кирилл Альтманга берган интервьюсида лотин ёзувига асосланган ўзбек алифбосини ислоҳ қилиш масаласида фикр билдириб, бу ислоҳотга қарши экани ҳақида гапирганди.\n«Тўғрисини айтганда, мен бунга қаршиман. Лотин алифбосини ислоҳ қилишнинг кераги йўқ. Бизнинг лотин ёзувига тўлиқ ўтмаганимиз унинг мукаммал эмаслигиданмас. Агар истасак шундоқ ҳам ўтишимиз мумкин эди. Ҳаттоки қандайдир экспертлар таклиф қилаётган бир нечта белгини қабул қилган тақдиримизда ҳам лотин алифбосига тўлиқ ўтишимизга кафолат йўқ. Аммо мана шу бир нечта белгини қабул қилиш барча дарсликларни бошқатдан нашр қилишга олиб келади. Бу — миллиардлар дегани. Ва биз яна бир неча авлодни йўқотамиз.\nМен «айтичи» (IT) сифатида ортиқча ҳарфларга қаршиман. Яъни стандарт инглизча клавиатура бор. Мана шу клавиатура доирасида ишлаш керак. Агар жуда содда қилиб айтадиган бўлсак. Тамом. Бизда эса албатта туркча белгилар, яна нимадир қўшишади. Бунинг нима кераги бор?» деганди у.\nГапнинг индаллосини айтганда, ривожланиш босқичидаги мамлакатда алифбо ўзгартирилишига сарфланаётган маблағ таълим сифатини яхшилашга сарфлангани маъқулроқ. Ўйлаймизки, парламент қонун муҳокамасида бу жиҳатларни ҳам инобатга олади.


Главная > Ўзбекистоннинг янги тарихи > Шоқосим Шоисломов хотираларидан\nШоқосим Шоисломов хотираларидан\n“Ўзбекистонга қарши бошланган қатағон кампанияси авжига чиққан кезларда Кремлдагилар, ниҳоят, республика бошқарув идораларини Иттифоқнинг турли ҳудудларидан келтирилган кадрлар билан муттасил тўлдириб бориш мумкин эмаслигини тушуниб етдилар. 1986 йилнинг бошида Москвада (кейинчалик турли лавозимларда фойдаланиш учун) 35 ёшдан катта бўлмаган 40 кишидан иборат “ёш кадрлар захираси”ни тузишга қарор қилишди. Марказий Қўмита ташкилий бўлими инструктори лавозимида ишлаётган камина ҳам ушбу гуруҳга олинди. Ғоя ташаббускорларининг режасига кўра, ушбу гуруҳни мунтазам ўқитиш, республика раҳбарияти билан учрашувлар ташкил этиш ва бошқа тадбирлар кўзда тутилган эди.\n1986 йил март ойида бизга Ўзбекистон ССР Министрлар Кенгаши раисининг ўринбосари – Давлат режа қўмитаси раиси билан учрашув бўлиб ўтиши маълум қилинди. Шанба кунларидан бирида биз Министрлар Кенгаши биносининг олтинчи қаватидаги залда йиғилдик. Залга кўринишидан ёш, тик қоматли киши кириб келди. Бу Ислом Абдуғаниевич Каримов эди. У киши вазминлик билан, ҳиссиётларга берилмай, республика иқтисодиётининг аҳволи ҳақида сўзлаб беришларини айтдилар. Кейин эса қоғозга қарамасдан, 40 дақиқа давомида бизнинг тасаввурларимизни остин-устун қилиб юборган ҳолатлар ҳақида ҳикоя қилдилар. Ўша давр матбуоти ва телевидениесида эълон қилинган “Шарқдаги социализм машъаласи” қўлга киритаётган давомли муваффақиятлар ҳақидаги ғалаба ҳисоботларига ўрганиб қолган эмасмизми, биз, эшитганларимиздан шунчаки ўзимизни йўқотмадик, балки яксон этилган ҳолга тушдик. Ўзбекистон ижтимоий-иқтисодий ҳолатини ипидан игнасига қадар яхши билган Ислом Абдуғаниевич даҳшатли рақам ва фактларни келтирган эдилар. Маълум бўлишича, республикамиз аҳоли жон бошига тўғри келадиган барча кўрсаткичлар бўйича собиқ Иттифоқда сўнгги ўринларда экан.\nГўё азахонага айланган залда юракни эзадиган сукунат ҳукм сурар эди. Гуруҳнинг аксар аъзолари минтақалардан – вилоят ва туман даражасидаги раҳбар ходимлар эди. Келтирилган далиллар, айниқса, уларга фавқулодда таъсир этганди.\nИслом Абдуғаниевич сўзларини якунлаб, саволлар борми, деб сўрадилар. Барчамиз ўзимизни йўқотиб, бошимизни хам қилганча, жимгина ўтирар эдик. Гарчи “ошкоралик” деб аталган давр эълон қилинган бўлса-да, бу – очиқлиги ва баҳо-муносабатларнинг шафқатсизлиги жиҳатидан фавқулодда кутилмаган чиқиш эди. Негаки, ўша куни айтилган аксар фикрлар ҳаттоки тор доира ёки ишончли дўстлар даврасида ҳам минг бир эҳтиёткорлик билан муҳокама этиладиган гаплар эди.\nЧўзилиб кетган сукунат сабаб юзага келган ўнғайсизликни йўқотиш учун мен гуруҳбоши сифатида “Ўзбекистондаги вазият шу қадар оғир экан, республика раҳбарияти нега чора кўрмаётир?” деб савол бердим. Ислом Абдуғаниевич залга диққат билан разм солиб чиққач, “Мен ҳам шуни билишни истар эдим”, дедилар. Яъни ҳалокатли вазият хусусидаги ҳақиқатларни шахсий ташаббуслари билан ошкор қилганлари маълум бўлди. Бу воқеа Ўзбекистонда Анишев ва унинг тўдаси ҳукмфармолик қилаётган, улар партия Марказий Қўмитаси, Совет иттифоқининг Давлат хавфсизлик қўмитаси (КГБ), Ички ишлар вазирлиги, Бош прокуратура ва бошқа ҳуқуқ-тартибот идоралари, умуман, бутун ҳокимиятни эгаллаб олган даврда рўй берган эди. Ислом Каримов бу билан мислсиз жасорат кўрсатганларини таъкидлашга ҳожат бўлмаса керак: зеро, у киши ҳамма ерда айғоқчи ва жосуслар ҳозиру нозир эканини яхши билар эдилар.\nВатанпарварлик, бадном этилган миллат қайғуси, собиқ Иттифоқнинг турли ҳудудларидан келган муттаҳамлар галаси томонидан ғорат этилаётган Ватан тақдирига куйиниш каби хислатлар у кишини ана шундай мардонавор ҳаракатга ундаган эди.\n…Бу воқеадан бир неча ой кейин Ислом Каримовни ўша даврда энг оғир ҳолатда бўлган Қашқадарё вилоятига юборишди. Муаммолар гирдобида қолган вилоят раҳбариятидан истаганча камчилик топиш мумкин – ғанимлар ақлли, қатъий иродали экани боис уларга номақбул бўлган инсондан шу йўл билан қутулишни кўзлаган эдилар. Ўзбекистоннинг бўлажак раҳбари кейинчалик қандай машаққатли сиёсий йўлни босиб ўтгани кўпчиликка маълум. “Ёш кадрлар захираси” ғоясига келсак, Марказнинг бошқа кўплаб ташаббуслари каби, бу ташаббус ҳам биз ҳикоя қилган учрашувдан кейин бекор бўлди ва бошқа эсланмади”.\n(Муаллиф: 2005 йилдан 2018 йилгача Ўзбекистоннинг Тожикистондаги Фавқулодда ва мухтор элчиси, 2018 йилдан бошлаб Ўзбекистон касаба уюшмалари федерацияси қошидаги Ахборот-таҳлил маркази директори лавозимида ишлаб келмоқда.)


Добавлено: 05.10.2016, 14:04\nУч ёшли фарзандимнинг тили ўйилиб қоляпти. Шифокорга мурожаат қилсам «Болангизда географик тил ёриқлари касаллиги, бунинг хавотирли ери йўқ, ўтиб кетади» деган жавобни олдим. Айтингчи, чиндан ҳам бу қўрқинчли эмасми?\nАнора 26 ёш, Қашқадарё вилояти.\nСаволга профессор Олтиной КОМИЛОВА ойдинлик киритади.\n«ГЕОГРАФИК ТИЛ» НИМА ЎЗИ?\nГеографик тил ёриқлари тилнинг шиллиқ қавати яллиғланиши билан кечадиган ҳолат бўлиб, илмий тилда десковматик глоссит деб юритилади. Тилдаги ёриқлар жуғрофия харитаси кўринишига ўхшаш бўлгани учун ҳам уни шундай номлашган. Десковматик глоссит асосан тил ва тилнинг ён деворларида юзага келади ва дунё аҳолисининг 3 фоизидагина учрайди.\nЗамонавий тиббиёт қанчалик ривожланган бўлмасин, шу кунгача десковматик глосситнинг сабаблари тўлиқ аниқланмаган. Шифокорларнинг кузатувларига кўра, у бир қанча омиллар туфайли ривожланиши мумкин. Асосан тил толалари озиқланишининг бузилиши, ошқозон-ичак тизими (буйрак, буйракости бези, жигар, талоқ аъзолари) фаолиятининг ўзгариши билан кечувчи хасталикларга алоқадор эканлиги маълум. Болаларда эса асосан тиш чиқиши дескваматив глоссит билан кечади. Шунингдек, ҳайз олди жараёнларини бошдан кечираётган ўсмир қизларда ҳам организмнинг гормонал ўзгаришларга жавоб реакцияси сифатида номоён бўлиши мумкин. Баъзи ҳолларда географик тил ёрилишига авитаминоз, камқонлик, эндокрин тизим фаолиятининг бузилиши, инфекцион хасталиклар ҳам сабаб бўлиши мумкин. Бундан ташқари хасталикнинг ирсий мойиллик сабаб юзага келиш эҳтимоли ҳам йўқ эмас.\nОдатда болажонлар тилидаги доғлар ва ёриқлардан шикоят қилишмайди. Камдан-кам ҳоллардагина оғиз бўшлиғида нохушлик, қичишиш, санчиқлар, ачишиш, тил сезувчанлигининг ўзгариши кузатилиши мумкин. Агар бола егулик тановул қилиш вақти оғриқ ёки ачишишдан шикоят қилса, шифокорга мурожаат қилиш тавсия этилади. Чунки айнан шу белгилар кандидоз, стоматит, псориаз аломатлари бўлиши ҳам мумкин.\nДАВОЛАШ ШАРТ (МИ?)


“Сеҳрли диёр”ни сеҳрлаган ўзбек миллий матолари - Халқ сўзи\n“Сеҳрли диёр”ни сеҳрлаган ўзбек миллий матолари\n14:41 15 Май 2018 Маданият\nОйдин Саъдуллаева Вашингтон (АҚШ)дан махсус “Халқ сўзи online” учун хабар қилади. Шу кунларда Вашингтондаги Смитсониан Осиё санъати музейида ўзбек атласи ва адраси кўргазмаси бўлиб ўтмоқда.\nУнда Марказий Осиё халқларининг атлас ва адрасининг мухлиси – умрини мазкур матоларни ўрганишга, тарғиб қилиш ва намуналар йиғишга сарфлаган Гарвард университети олими Оскар Гуидо Голдман ҳамда америкалик дизайнер Де Ла Рента томонидан тақдим этилган атлас ва адрас кийимлар, шунингдек мазкур матолар намуналари намойиш этилмоқда.\nОскар Гуидо Голдман тақдим қилган намуналар 1800-1900 йилларда Бухоро, Самарқанд, Фарғонада тўқилган қадимий матолар бўлса, Де Ла Рентаники эса ўз ижодига тегишли бўлган замонавий атласу адраслардан тикилган либослардир.\nОскар Гуидо Голдман асли сиёсатшунос олим бўлса-да, лекин ўзбек миллий атласларининг ашаддий мухлисидир. Шу сабаб умри давомида Марказий Осиё халқларининг атлас ва адраслардан намунлар йиғиб келган. Умуман, умри давомида тўқимачилик санъатиниг мана шу йўналишини ривожлантиришга катта ҳисса қўшган. Бинобарин, жорий йилнинг март ойида халқаро миқёсда тан олинган Жорж Хюит Майрс мукофотини ҳам қўлга киритди.\n— Мен адрасни биринчи марта Нью-Йорк музейида 1975 йилда кўрганман. Матонинг жуда нозик дид билан туширилган ранг-баранг нақшлари мени ўзига мафтун этган ва жуда қиммат турса-да, сотиб олганман. Бугун эса йиққанларимни АҚШдаги 12 та музейга тақдим этдим, — дейди Оскар Гуидо Голдман.\nЎз вақтида Америка модельерлар кенгаши президенти, ўнлаб мукофотлар эгаси, Жаклин Кеннедидан бошлаб Хиллари Клинтонгача бўлган АҚШнинг биринчи хонимлари шахсий модельери сифатида фаолият юритган номи дунёга машҳур Де Ла Рента (1932-2014) эса 2005 йилдаги асарлари тўпламида атлас ва адраслардан фойдаланганида жуда кўплаб мухлисларнинг эътирофига сазовор бўлган.\nАна шундан бери атлас нақшлари Де Ла Рента ва бошқа жаҳон дизайнерларнинг асарларида тез-тез қўллана бошланди.\n— Қадимда ўзбек халқинини миллий матолари — атлас ва адраслар кўркамлиги ҳамда сифати билан бутун шарқу ғарбда машҳур бўган, — дейди дейди Гарвард университетида Ислом санъати бўйича тадқиқот олиб борган, бир неча китоблар муаллифи Маъсума Фарход. — Афсуски, ХIХ аср охир ХХ асрга келиб мамлакатдаги сиёсий тузум туфайли мазкур анъана унутиб юборилди. Шукрки, мана кейинги йилларда кўпгина миллий ҳунармандчилик йўналишларимиз яна қайта тикланганидай, атлас ва адрас тўқимачилиги санъати ҳам яна равнақ топа бошланди. Кўргазмада миллий матоларимизни кўриб, жуда қувондим. Улар яна қадр топаётганидан жуда мамнун бўлдим.\nДарҳақиқат, ўзбек миллий либосларини жаҳон кўргазмаларда, халқаро подиумларда томоша қилиш ҳар биримизга чексиз фахр туйғусини бахш этади.\n#ўзбек миллий матолари\n#адрас ва атлас


Бойлар учун солиқ тартиби ўзгармайди\nРоссия ҳукумати яқин олти йилда солиққа тортиш тартибини ўзгартиришни, шунингдек бойлар учун мол-мулк солиғини оширишни режалаштирмаган.\nРоссия Федерацияси молия вазирлиги матбуот хизматига асосланиб, бу ҳақда ТАСС хабар беради.\n“Ҳукумат бойлар тўлайдиган мол-мулк солиғини ошириб бўлган. Молия вазири Антон Силуанов ҳукуматнинг қўшимча солиқ юки бўйича режалари борлигини маълум қилмаган. Аввал ҳам бу ҳақда бир неча маротаба айтилганидек, яқин олти йил ичида солиқ шартлари ўзгармайди” дейилади вазирлик пресс-релизидан келтирилган иқтибосда.\nАввалроқ, РФ молия вазири Антон Силуанов “Первый канал“нинг “Познер” дастурига берган интервьюсида солиқ қонунчилигига ўзгартиш киритиш мақсадга мувофиқ эмаслиги, шундоқ ҳам солиқ ҳолати мўътадил эканлигини айтиб ўтган эди.\nМаълумот ўрнида, РФда мол-мулк солиғи кадастр қийматидан келиб чиқиб 3 даражали ставкада тўланади. Ушбу тартиб 2015 йилдан кучга кирган. Мисол учун, баҳоси 300 миллион рублдан қиммат ва 300 квадрат метрдан ошган кўчмас мулк 2 фоиз ставкали солиққа тортилади.\nКиритилди: 17:25 30.10.2018. Ўқилди: 550 марта. Фикрлар сони: 0 та.


ВАТАН МУҚАДДАС МАСКАН – .:: Xadicha.uz\n“Эй, инсонлар! Дарҳақиқат, биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик…”, – дейилган (Ҳужурот сураси, 13-оят).\nТабиийки, инсон қаерда дунёга келса ана шу ер унинг учун қадрли Ватан ҳисобланади. Киндик қони тўкилган жой инсон учун ҳеч нарсага алишиб бўлмайдиган, ҳамма нарсадан ҳам қимматли даргоҳдир. Расулуллоҳ саллаллоҳу алайҳи васаллам Ҳазрати Абу Бакр Сиддиқ разияллоҳу анҳу билан Мадинаи мунавварага ҳижрат қилиб кетаётганларида орқаларига ўгирилиб, яъни Маккаи мукаррамага қараб: “Агар қавмим мени Маккадан чиқиб кетишга мажбур қилмаганида, ҳечам ўз ихтиёрим билан уни ташлаб кетмаган бўлар эдим”, – деганлар.\n“Ким моли ҳимояси йўлида ўлдирилса у шаҳиддир. Ким жони ҳимояси йўлида ўлдирилса у шаҳиддир. Ким дини ҳимояси йўлида ўлдирилса у шаҳиддир. Ким аҳли ҳимояси йўлида ўлдирилса у шаҳиддир”, – деб марҳамат қилганлар (Имом Абу Довуд ва Термизий ривоятлари). Демак, дин, халқ, ватан ҳимояси йўлида жон бериш шарафдир.\nДарҳақиқат, бундай кишига шаҳидлик мартабаси берилиши бежиз эмас. Чунки, у инсон учун жондан ҳам азиз бўлган нарсани ҳимоя қилишга қасд қилган. Акс ҳолда, унинг шаъни ва ғурури топталган бўлар эди. Шунинг учун ҳам ватан лафзи олдига жонажон деган сўз қўшиб айтилиши одатга айланган. Абу Ҳурайра разияллоҳу анҳудан ривоят қилинишича, бир киши Расулуллоҳ саллаллоҳу алайҳи васалламнинг ҳузурларига келиб:\nЁ Расулуллоҳ! Бир киши менинг уйимга бостириб келиб, молимни тортиб олмоқчи бўлса нима қилай? – деб сўради. “Молингни унга бермагин”, – деб жавоб бердилар. Агар мени урсачи?, – деганда, “сен ҳам у билан уришгин”, – деб жавоб бердилар. – Агар мени ўлдириб қўйсачи? – “Унда сен шаҳидсан”. – Борди-ю, мен уни ўлдириб қўйсамчи? – “У дўзахдадир”, – деб жавоб бердилар (Имом Муслим ривояти).\nИсломда Ватан тушунчаси кенг қамровли бўлиб, аввало у истиқомат маскани, яъни уй-жой маъносида ишлатилади. Ислом дини таълимотида инсон ўзи яшаб турган ватанини, динини, оила аҳлини ҳимоя қилиши энг улуғ амаллардан эканлиги таъкидланган.\nВатан ҳимояси учун ҳарбийлар сафида туриш ҳам динимизда улкан савобли амал саналади. Пайғамбаримиз саллаллоҳу алайҳи васаллам: “Бир кеча кундуз “рибот”, (яъни душман қаршисида туриш) бир ой тутилган нафл рўза ва ўқилган тунги намоздан яхшидир”, – деб марҳамат қилганлар (Имом Муслим ривояти).\nslayd М. Саиджалолова\t2020-03-13


Беқиёс ғамхўрлик, юксак эътибор\nМақтаарал туманида кўп болали ва кам таъминланган 50та оила янги бошпанага эга бўлди\nУй-жой олиш учун навбатда турган 50та оила «Нурли ер» дастури доирасида барпо этилган ижтимоий уй-жой билан таъминланди. Туркистон вилояти ҳокими Ўмирзақ Шўкеев Мақтаарал туманига хизмат сафари билан ташриф буюриб, тумандаги вазият билан танишди.\nВилоят раҳбари Мирзакент овулидаги янги қурилган кичик туманда бўлиб, «Нурли ер» дастури доирасида қурилиши режаланган кўп қаватли уй-жойлар лойиҳалари билан танишди ва қатор муҳим масалаларни муҳокама қилди.\nҚурилиши давом этаётган мактаб ва болалар боғчасида бўлган минтақа раҳбари пудратчилар билан учрашди. Қайта таъмирланган “Шуҳрат” хиёбонини оралаб, янги лойиҳалар борасида фикр-мулоҳазаларини билдирди.\nШунингдек, тубдан таъмирланган Қ. Мунайтпасов номидаги марказий ўйингоҳда бўлиб, туманда оммавий спортни ривожлантириш режаларини пухталади. Мирзакентда фойдаланишга топширилишга шай турган амбулатория-шифохонанинг жиҳозланишига ҳоким юксак баҳо берди. Таъкидлаш жоизки, худди шундай соғликни сақлаш муассасалари яқинда Ўргебас ва Фирдавсий қишлоқларида ҳам эл эзгулигига берилади.\nБундан ташқари, ҳоким Мирзакентда қурилаётган бошқа ижтимоий иншоотлар билан ҳам яқиндан танишди. Барпо этилаётган мактаб ва болалар боғчасини кўздан кечириб, пудратчи ташкилотлар раҳбарлари билан учрашди. Таълим муассасаларини янги ўқув йили олдидан фойдаланишга топшириш юзасидан кўрсатма берди.\nВилоят ҳокимининг матбуот хизмати, 2021-04-06, 02:57 139\nЯнги туманда илк сессия ўтди 1\nЯнги туманга ҳоким тайинланди 1


Дилфуза КОМИЛОВА | TURONZAMIN-Jahongir Muhammadning nashri\nҲар куни бир мартагина кўзгуга боқмайдиган одамнинг ўзи йўқ. Одатда биз ўзимизга зеб бериш, ташқи кўринишимизни тартибга келтириш учун ойнага қараймиз. Юзимиздаги кичкинагина ажин, сочимиздаги бир тола оқ ҳам кўнглимизни хижил қилади. Дарров уларни ниқоблаш ҳаракатига тушамиз.\nЛекин энг сифатли пардоз воситалари билан ҳам кўринишимиздаги қарилик нишоналарини узоқ яшириб бўлмайди. Чунки бу нишоналар – ҳақиқат. Бизнинг ўтиб бораётганимиз ҳақидаги инкор этиб бўлмас ҳақиқат. Негадир, ойнага боққанда бу ҳақида тафаккур қилмаймиз. Ўзимизни апил-тапил ниқоблаб, кўчага шошиламиз: иш кўп, вақт ўтяпти!..\nЭҳтимол, вақтнинг ҳали вақти кўпдир. Эҳтимол, вақтнинг ўтиши олам учун унчалик катта йўқотиш эмасдир. Лекин бизнинг ўтишимиз ўзимиз учун катта йўқотиш. Негаки, жуда кўпчилигимиз сафар вақтида ўзига нима керак, нима нокераклигини тузукроқ ажратиб ололмагани учун ҳам елкасидаги хуржунини бўлар-бўлмас важларга тўлдириб олиб, юришга қийналаётган ва ўзининг аҳмоқлиги туфайли содир бўлаётган қийинчиликларда тақдирини айблаётган ношуд мусофирга ўхшаймиз.\nНолойиққа берилган меҳр\n«Вақт борида яшаб қолиш керак!» – аксариятимизнинг шиоримиз шу. «Яшаб қолиш» қанақа бўлади? Қимматбаҳо либослар кийиш, сархил таомлар ейиш, зўр уловлар миниб, уйлар қуриш-у бола кўпайтириш «яшаб қолиш»ми? Кечирасиз-у, бунақа «яшаб қолиш»ни биздан кўра ҳайвонлар тузукроқ қойиллатадилар. Катта-катта еб юриш ва насл қолдириш масаласида барибир уларга етолмаймиз. Либос масаласида ҳам шундай. Ахир уларнинг терисига ҳавасимиз келиб, шилиб олинган ҳайвон териларини катта пулга сотиб олиб, пўстинми-ей, туфлими-ей тиктириб кийиб юрадиган ўзимиз эмасми? Тоғ ёнбағридан сўлим «дача» сотиб олганимиз учун бир қадар мағрурланаётган вақтимизда дунёнинг одам оёғи етмаган, табиати тоза, энг сўлим ва катта гўшаларида ҳайвонлар хўжайинлик қилишини, уммонларнинг жавоҳирларга тўла тублари ҳам сув жониворлари изнида эканлигини бир эслаб қўйсак бўларди… Демак, юқоридаги ¬«шиор»ни бироз ўзгартириш керак, яъни «Одамга ўхшаб яшаб қолиш керак!».\n«Ҳамма ҳаловат излаб беҳаловат», деган эди файласуфлардан бири. Роҳат топаман деб меҳнат қиламиз-у, негадир роҳатларимиз ҳам меҳнат билан уйқашиб кетади. Нега? Чунки биз энг асосийсини – ўтаётганимизни эсдан чиқаряпмиз. «Сен ҳеч қачон ўлмайсан!» деган кафолат олган одамдай ҳаракат қилаяпмиз. Энг яхшиларимиз ҳам вақтимизни, меҳнатимизни, меҳримизни, эътиборимизни, мурувватимизни кимларга сарфлаш кераклигини яхшилаб ажратиб олмаганмиз. Нолойиқ одамларни назардан қолдириш, улардан четлашиш бундайларга нисбатан зулм ёки адолатсизлик эмас, аксинча, уларни тарбиялашнинг ягона усули, қолаверса, ўз умримизни барбод қилмасликнинг бир йўли эканини англамаймиз.\nДунёга келиб-кетган пайғамбарларнинг, авлиёларнинг, аҳли донишларнинг деярли барчаси нолойиқ одамга мурувват кўрсатиш кишининг ўзига зиён келтиришини уқтириб ўтганлар. «Аҳмоқдан кучинг борича қоч!» – бу ўгитни аҳмоқдан жон-жаҳди билан қочиб бораётган вақтида Исо алайҳиссалом айтган. Ҳатто ўликларга жон бахш этишга қодир бўлган пайғамбарнинг бу қўрқуви, эҳтиёти нечун? У аҳмоқлик дардига даво йўқлигини, аҳмоқ одамга яқин бўлганларнинг ақлига, тафаккурига, иймонига дарз кетишини яхши биларди. Буни бизнинг ота-боболаримиз ҳам чуқур англаганлар: «Қозонга яқин юрсанг қораси юқади».\nМуҳтарам ўқувчиларимиз орасида ҳаётидаги маънавий қийинчиликлардан, дейлик, дўстларининг хиёнатидан, турмуш ўртоғининг нолойиқлигидан, фарзандларининг бемеҳрлигидан нолиб юрганлар бўлса, тақдирларидан эмас, фақат ўзларидан ўпкалашлари керак. Чунки уларни нолойиқ одамларга берилган меҳрнинг, уларга сарф этилган вақтнинг уволи тутяпти. Кўнглимиздаги меҳр-муҳаббат ҳам Аллоҳнинг неъмати. Уни бўлар-бўлмас нолойиқларга сарф этилса, қайтими бемеҳрлик бўлади. Бу тахлит фикрларни қабул қилиш қийинроқ эканини биламиз, айниқса, ўзини алдаб яшайдиган кишилар учун. Лекин аён ҳақиқатдан кўз юмиш имконсиз.\nЁмонни жазоламаслик – ёмонларга хайрихоҳликдир\nАёлининг хиёнатини кечириб, «бағрикенглик» (аслида аҳмоқлик) қилган эркак йиллар ўтиб пушаймон бўлиши тайин. Майли, ўрганган кўнгил ўртанмаган ҳам бўлсин, лекин ўша – хиёнатдан ҳазар қилмаган, (эри-ку майли) Худодан қўрқмаган хотиндан бузуқ феълли, ўжар, қайсар, гап уқмас фарзандлар бино бўлиши бор гап. Доно халқимиз «Отаси ёмон – биттаси ёмон, онаси ёмон – ҳаммаси ёмон», деб бекорга таъкидламаган. Ана энди бу эркак армон чангалида қолади. Кечагина бузуқлик қилиб юрган хотиннинг тили узун, «қорлар ёғиб, излар босилган». Бир вақтлар мардлик қилибми ёки болаларини кўзи қиймайми, ишқилиб хиёнатини кечириб, этагини ёпган эрининг камчиликларини ҳеч уялмай муҳокама қилаверади. Бўлар-бўлмас жанжаллари, ҳуда-беҳуда рашки, ноўрин тергашлари билан эрини жонидан тўйдиради. Худди шу нарса – ўша эркакка жазо. Эркакни ўзининг уволи тутди! Нолойиқ аёлга сарф этган эътиборининг, мол-мулкининг, соғлигининг, умрининг уволи тутди! Қонни, наслни бузадиган гуноҳни кечириб, жамиятга зарарли болалар туғилишига сабаб бўлгани учун ҳам куни армонга қолди унинг.\nТўғри, ҳар бир динда, ҳар бир жамиятда кечиримли бўлиш улуғ фазилат саналади. Лекин миллат софлигига, жамият тинчлигига, насл тозалигига путур етказадиган, иймониятни йиқитадиган ишлар қиладиганларни осонгина кечириш – ўша худобехабарларнинг «фаолияти»га йўл очиб бериш, уларнинг кўпайишини исташ билан баробар эмасми? Гуноҳкорларга ён бериш билан уларнинг яхши одамларни маҳв этишларига кўмак бермаймизми? Шундан эмасми, меҳр қўйган одамларимиздан кўраётган азиятларимиз, дўст деганларимизнинг кўзимизни ўйиши, яқинларимиздан ёмонлик кўриб, «қўйнимда илон сақлаган эканман», дея ўкинишлар?..\nЁмон одамнинг ёмонлиги, меҳр-муҳаббатга нолойиқлиги аслида аввал-бошданоқ унинг гап-сўзлари, қилиқлари, ишларидан маълум бўлади. Лекин кўпинча кўнглибўшлик, иродасизлик қиламиз ёки ҳиссиётларимиз ақлимиздан устун келади. Бадфеълларнинг таъзирини бериш тугул, уларнинг яхши томонга ўзгаришини кутиб умримизни совурамиз. Айни шу хатоимиз сабабли ҳам ҳаётнинг ўзи бизнинг таъзиримизни беради. Кейин адашишларимиз кетидан келган шўришларни тақдирга тўнкаб, «Пешонамга ёзилгани шу экан, нима ҳам қилардим энди», деб юраверамиз. Яхшиликнинг қадрига етмайдиганлар, тузлиққа туфлайдиганлар эса назардан қолиш, элдан чиқиб қолиш, яккаланиб қолиш нима эканлигини билмай, «гуллаб-яшнайверадилар». Ҳаётда каттами-кичикми ёмонликнинг жазосиз қолиши – ёмонларга хайрихоҳлик билдириш билан тенг. Қилғиликни қилиб, осонгина кечирилиб, яна бунинг устига яхши одамлардан ҳам кўпроқ эътибор топиб яшаётганларни кўрганларнинг «яхши яшаш учун юзиқорароқ, шаллақироқ, зўравонроқ бўлиш керак экан», деган фикрга бориб қолаётганлари ҳаммасидан ҳам ёмон.\nҲар бир динда инсониятга зарар келтирадиган иллатлар қо¬раланган, гуноҳ ишлар маън этилган. Хўш, гуноҳ қилишдан қўрқмайдиган, ёмон ишлардан тийилмайдиган одам билан умр¬гузаронлик қилиб, унинг гуноҳларини кечириб, унинг учун ҳаётини фидо этган инсон ҳам гуноҳкорларнинг биттаси эмасми?\nБиз ўзимизга (ўз танамизга, ҳаётимизга, қилар ишларимизга ва ҳоказоларимизга) ўзимиз хўжайинмиз, деган фикрдамиз. Йўқ, жуда унчалик эмас. Биз – Яратганнинг мулкимиз. Жонимиз, соғлигимиз ҳам бизга берилган омонат. Бирор қилиғи, гап-сўзлари ёки афт-башараси бизга ёқиб қолган кишининг ҳар қанча гуноҳ ва хатоларини кечирган ҳолда, унга Яратганнинг омонати бўлган умримизни, соғлигимизни фидо қилиб юборишга ҳаққимиз бормиди? Охир-оқибат беқадр бўлаётганимиз, «меҳр кўп кўргузиб, аммо меҳрибоне топмаганимиз» – бизни нолойиқларга берган меҳримизнинг уволи тутаётганидан даракдир балки…\nАдолатни йиқитадиган марҳамат\nНобоп эр ёки нобоп хотинга тоқат қилиб, унинг ўнгланишини кутиб яшайдиганларнинг сабр косаси ҳам ҳамма қаторидир – бир кун тўлмай иложи йўқ. Бунақа оиладаги эр-хотинларнинг жанжалсиз ўтмаган куни бўлмайди. Ҳар жанжалда асаб томирлари узилиб, жигари эзилади, юраги қинидан отилгудек зўриқади уларнинг. Ўз саломатликларидан жудо бўлаётганлари майли, лекин бу «дўзах»да ўсаётган болаларнинг тарбияси, соғлиги абгор бўлиб бораётганини нима билан оқлаб бўлади? Бир ёмонни яхши қиламан деб, унинг қилмиш-қидирмишларига чидаб яшаб, оқибатда жамиятга аламзада, асабий авлодни рўпара қилиш оқиллик саналадими!\nДунёда қалбига қулф урилган одамлар бор. Уларнинг қулфи дилини очишга, тўғри йўлга солишга бандаси ожиз. «Биз баъзиларни жаҳаннам учун яратдик», дейилади муқаддас китобларда. Ҳаёси йўқ, Худодан қўрқмайдиган, гуноҳдан ўзини тиёлмайдиган, энг яқин кишиларининг ҳам юзига оёқ қўйиб кетаверадиган, гап уқмас, насиҳату ўгитларни икки пулга олмайдиган, ўзбилармон, худбин, мутакаббир кимсалардан жаҳаннамнинг ҳиди келиб туради. Бунақа кимсаларни ўзига дўст тутган, умр йўлдошликка танлаганларнинг куни дўзахий ҳаётга қолиши тайин.\nИчкиликка берилган эрининг тузалишидан умид қилиб яшаб, умрини беҳуда елга совурган қанча аёлларнинг сочлари эрта оқарди, ўзлари доимий асабий зўриқишлар сабаб тузалмас дардга гирифтор бўлдилар. Сурункали ичадиган одамнинг махлуқдан фарқи кам. «Болаларим отасиз ўсмасин», дея бу махлуқсифатларга кўниб яшаган аёлларнинг ҳаммаси ҳам болаларидан роҳат кўраётгани йўқ. Чунки отасининг ғайриинсоний қилиқларини кўриб улғайган болаларнинг аксарияти ҳаромдан ҳазар қилмайдиган бўлиб, отасининг қилғиликларини ўз ҳаётида такрорлаб яшаши кўп исботланган. Ахир «қуш уясида кўрганини қилади».\nЁмондан ўзни олиб қочиш – фалокатдан, касофатдан узоқроқ бўлишни кафолатлайди. Аммо кўпчилигимизнинг ҳолатимиз кабутарнинг ёнида мушук боқиб, унга чексиз меҳрибончиликлар кўрсатиб, кейин бир куни ғажиб ташланган кабутар бошида нола қилиб, ёзғириб ўтирган кимсанинг аҳволини эслатади. Хўш, айбдор ким?..\nНолойиқ одам билан яшашдан, унинг кирдикорларига чидаб, айбу гуноҳларидан кўз юмиб ўтишдан мақсад нима? Огоҳлантириб қўяйликки, сизни кундан-кунга, йилдан-йилга ўзига чидашга мажбур қилаётган, ўзингиз учун яшашингизга имкон қолдирмаётган кимсага (у умр йўлдошингизми, энг яқин дўстингиз, ҳатто фарзандингиз бўладими) кўрсатилаётган марҳамат – дунёда адолатни йиқитишга қўшилаётган ҳиссадир. Худо инсоф бермаётган кимсани инсофга киритишни мақсад қилиш – ўз-ўзига ҳукм ўқиш билан баробар. У сизни ким бўлишингиздан қатъий назар бахтсиз турмуш кечиришга маҳкум этади.\nОдам аҳмоқдан, ножинсдан ўзини эҳтиёт қилишни, гуноҳкорлардан ҳазар қилишни ва энг муҳими ўзининг қадрига етишни билиши керак. Эҳтимол, атрофдагиларнинг ўзини олиб қочиши, яккаланиб қолиш хавфи ёмонларнинг бир қадар кўзини очар…\nФикрларимизга қўшилмаган бўлсангиз ҳам ҳақсиз. Фақат бир нарсани эсдан чиқарманг – биз ўтяпмиз! Одамга ўхшаб яшаб қолишга улгуриш керак. Одамга ўхшаб яшаш – тафаккурни кенгайтириш, гўзал маърифатли бўлиш, юксак маънавиятни эгаллашдир. Аммо… Устоз Асқад Мухтор айтганларидай: «Вақт ўтиши билан биров ақллироқ бўлади, биров – каттароқ». Агар ақллироқлар сирасига кирсангиз, унутмангки, ўзимизни қадрламас эканмиз, кун келиб албатта ўзимизни ўзимизнинг уволимиз тутиши аниқ. (Ҳамроз).\n« Владимир Козловский Афганистан…Афганистан.. »


Бухорода улкан қуёш электр станцияси ишга тушди - 04.04.2016, Sputnik Ўзбекистон\nБухоро вилоятида ишга тушга ушбу мобил электр станцияси кундуз куни 5 минг КВт, тунда 1 минг кВт электр қуввати ишлаб чиқариши мумкин. Бу МДҲ мамалкатларида... 04.04.2016, Sputnik Ўзбекистон\n© Sputnik / Александр Кряжев / Фотобанкка ўтишҚуёш электр станцияси\nБухоро вилоятида ишга тушга ушбу мобил электр станцияси кундуз куни 5 минг КВт, тунда 1 минг кВт электр қуввати ишлаб чиқариши мумкин. Бу МДҲ мамалкатларида энг улкан мобил қуёш электр станциясидир.\nТОШКЕНТ, 4 апр – Sputnik. Бухоро вилоятида Қандим конида Лукойл компанияси учун БААнинг Enesol компанияси мобил автоном қуёш электр станцияси қурди, Enesol расмий хабарига кўра.\nКомпания хабарига кўра мобил автоном қуёш электр станцияси кундуз куни 5 минг КВт, тунда 1 минг кВт электр қуввати ишлаб чиқариш қувватига эга. Бу 1,5 минг аҳоли яшайдиган шағарчани электр билан таъминлаш учун етарли.\nРоссиянинг Лукойл компанияси Бухоро вилоятидаги Қандим конида “Ўзбекнефтегаз” АЖ билан ҳамкорликда 2004 йилдан бери фаолият юритиб келмоқда. Қандим, Хаузак ва Шандим конларидан қойдаланиш ҳақидаги шартномалар 35 йилга мўлжалланган.


АҚШда яшовчи Ўзбекистон фуқароси “Ислом давлати” террорчилик гуруҳи билан ҳамкорликда айбланмоқда\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШда яшовчи Ўзбекистон фуқароси “Ислом давлати” террорчилик гуруҳи билан ҳамкорликда айбланмоқда\t12:31, 12 май\tНью-Йорк шаҳар суди Ўзбекистон фуқароси Азизжон Раҳматовни “Ислом давлати” террорчилик гуруҳи билан ҳамкорлик қилганликда айблади, деб хабар берди “Lenta.ru” нашри.\nАзизжон Раҳматов 11 май, чоршанба куни қўлга олинган. Тергов берган маълумотларга кўра, у хавфли жиноий гуруҳ аъзоси бўлиб, Яқин Шарқдаги экстремистик гуруҳларга қўшилишни истаган одамларга ёрдам бериб келган. Бу гуруҳ аъзолари Сурияга бориб, жангариларга қўшилиш истагида бўлган инсонларни молиявий жиҳатдан таъминлаб келган. 2015 йилда Ўзбекистонда экстремистик гуруҳларга аъзо деб гумон қилинган фуқаролар оммавий равишда қўлга олинган. Маҳаллий экспертлар берган маълумотга кўра, Яқин Шарқда фаолият олиб бораётган террорчилар таркибида Ўрта Осиёлик — 500 та ўзбек, 360 та туркман, 100 та қирғиз ва 190 нафар тожик миллатига мансуб фуқаролар бор.


Қашқадарёда мудҳиш қотиллик юз берди - xabar.uz\n08.01.2022 13:08 0 3290\nҚашқадарё вилояти Шаҳрисазб туманида мудҳиш жиноят содир бўлди. Бу ҳақда Қашқадарё вилоят ИИБ хабар берди.\nАниқланишича, 5 январ куни «Лолистон» маҳалласида яшовчи Ф.Ш. ва акаси Ф.М.лар таниши Шаҳрисабз шаҳар «Кулолик» маҳалласида яшовчи З.Р. билан устахона олдида қарз муносабатлари юзасидан келиб чиққан адоват туфайли жанжаллашган.\nЗ.Р Ш.Ф.га қарзини қайтариб беришини айтиб, уни турли сўзлар билан ҳақорат қилиб, ўзаро тортишиб қолишган. Ш.Ф.нинг жаҳли чиқиб, уни ўлдириш мақсадида устахонада бўлган З.Р.ни қувиб бориб темир қувур билан уриб йиқитган.\nЗ.Р. ўзини ҳимоя қилиш мақсадида ёнидаги пичоғини қўлига олган вақтида Ш.Ф. темир қувур билан З.Р.нинг қўлига уриб, пичоқни ерга туширган.\nШ.Ф. ва З.Р.нинг жанжалини кузатиб турган М.Ф. ўзи ишлаётган устахонасидан ёғочни олиб, З.Р.нинг бошига бир неча маротаба урган. Шу вақтда Ш.Ф. ерда ётган пичоқни олиб З.Р.нинг кўкрагига икки маротаба санчиб олган.\nУшбу пичоқ дастаси ва тиғи ўртасидан синиб кетгани боис ўзининг жиноий ҳаракатларини охирига қадар етказиш мақсадида ёнидаги пичоқ билан ерга қараб ётиб қолган З.Р.нинг орқа кўкрагига 8 маротаба пичоқ санчиб, қасддан ўлдирган.\nМазкур ҳолат юзасидан Шаҳрисабз шаҳар прокуратураси томонидан жиноят иши қўзғатилиб, тергов ҳаракатлари олиб борилмоқда.\nқотиллик Қашқадарё пичоқбозлик\nЖамият 24/05, 09:48


Uzagrotechsanoat - ҲАР ДАҚИҚАНИ БАХТИНГ КАЛИТИ БИЛ!\n03:07:22(GMT +5), 2 iyun 2020\nЎз-ўзини яккалаш – бу ким учундир синов бўлса, бошқалар учун эса – улгурмай қолган ишлари билан шуғулланиш учун яхши имкониятдир. Хуллас, машғулотлар, китоблар, сериаллар ва илгари севимли ишга ажрата олмаган бўш вақт. Қуйидаги фотосуратларда сиз бугунги кунда "Ўзагротехсаноатхолдинг" акциядорлик жамиятининг ёшлари уйда вақтини қандай қилиб самарали ўтказаётганини кўрасиз.\n“Мен уйда ўтирибман, ширинликлар пишириш, бичиш-тикиш, шунингдек чет тилларини ўрганиш билан бандман. Яхшиямки, биз ривожланган мамлакатда яшаяпмиз. Ишдан ажралмаган ҳолда масофадан туриб ишлаш, ўқиш, янгиликлардан хабардор бўлиб туриш, энг муҳими эса, ўзимизни хавфсиз ҳолатда уйда соғлигимизни сақлаш учун барча имкониятлар мавжуд”, – дейди компания ходими Луиза.\nБутун дунёда миллионлаб одамлар бир хил саволга дуч келмоқда: уйда ўзини изоляция килиш пайтида нима билан шуғуланиш керак. Аммо Содиржон исмли йигитни бу савол қийнамайди, чунки уларнинг уйида иссиқхона бўлиб, у бугунги карантин кунларида шу ерда меҳнат қилади. Унинг фикрига кўра, меҳнат инсонни улуғлайди. У шу ёзнинг ўзидаёқ меҳнатининг ҳосилини кўриш ниятида.\n"Карантин ўз йўли билан, машғулотлар эса режа бўйича", – дейди Бекзод. Кун давомида соғлом турмуш тарзи ҳақида унутмасдан, йигит ҳар куни гантель билан машқ қилади.\nҚадимда турмушга чиқадиган ҳар бир қиз кашта тикиш сирларини билишган экан. Бизнинг бувиларимиз каштачилик билан шуғуланиб, ўз қўллари билан сўзаналар тикишган. Умида сочиқлар, дастурхон ва ёстиқларга кашта тикишни яхши кўради. Карантин унга иш кунларида қўли тегмаган ҳунармандчилик ишларини якунига етказишга ёрдам берди.\nСуръат эса ўз вақтини китоб ўқишга сарфлашга қарор қилди ва шу сабабли интернетдан янги китобларни топиб ўқийди. Унинг энг севимли китоблари фақат бадиий асарлар эмас, балки қишлоқ хўжалиги муҳандислиги бўйича асарларни ҳам катта қизиқиш билан ўқиб ўрганади.\n"Ўзагротехсаноатхолдинг" АЖ Ахборот хизмати


ترجمة معاني سورة آل عمران - الترجمة الأوزبكية - محمد صادق - موسوعة القرآن الكريم\nАллоҳ — Ундан ўзга илоҳ йўқ. У тирик ва қаййум Зотдир.\nУндан олдин одамларга ҳидоят қилиб. Ва Фурқонни ҳам туширди. Аллоҳнинг оятларига куфр келтирганларга шиддатли азоб бор. Аллоҳ Азийз ва интиқом олувчи Зотдир.\nУ сизларни бачадонларда хоҳлаган сувратга соладиган Зотдир. Ундан ўзга илоҳ йўқ. У Азийз ва Ҳакийм Зотдир.\nУ сенга китобни туширган Зотдир. Унда муҳкам — ойдин оятлар ҳам бор ва улар китобнинг аслидир ва муташобиҳ оятлар ҳам бор. Қалбларида ҳидоятдан оғиш борлар фитна мақсадида ва уни таъвийл қилиш мақсадида ундан муташобиҳ бўлганига эргашадир. Унинг таъвийлини Аллоҳдан бошқа ҳеч ким билмас. Илмда собит бўлганлар эса: Унга иймон келтирдик, барчаси Роббимиз ҳузуридандир, дерлар. Ва фақат ақл эгаларигина эсларлар.\nАлбатта, куфр келтирганларнинг моллари ҳам, болалари ҳам улардан Аллоҳнинг азобини қайтара олмас. Ана ўшалар, ўзлари дўзахнинг ёқилғисидирлар.\nФиръавн аҳлининг ва улардан олдингиларнинг ҳолига ўхшар. Улар оятларимизни ёлғонга чиқардилар. Бас, гуноҳлари туфайли Аллоҳ уларни тутди. Ва Аллоҳ иқоби шиддатли Зотдир.\nКуфр келтирганларга: «Тезда мағлуб бўласизлар ва жаҳаннамга йиғиласизлар, у қандоқ ҳам ёмон жой», деб айт.\n«Сизга тўқнашган икки фирқада ибрат бор эди. Бир фирқа Аллоҳнинг йўлида уришадир. Бошқаси кофирдир. Улар ўз кўзлари билан (душман) ўзларига икки баробарлигини кўриб турардилар. Ва Аллоҳ кимни хоҳласа, ўшани Ўз нусрати ила қўллайдир. Албатта, бунда ақл эгалари учун ибрат бордир», деб айт.\nОдамларга аёллардан, болалардан, тўп-тўп тилло ва кумушдан, гўзал отлардан, чорвадан, экин-тикиндан иборат шаҳватларнинг муҳаббати зийнатланди. Улар дунё ҳаётининг матоҳидир. Аллоҳнинг ҳузурида эса, ҳуснли қайтар жой бор.\nСен: «Ўша нарсаларингиздан яхшироғининг хабарини берайми?! Тақво қилганларга Роббилари ҳузурида остидан анҳорлар оқиб турган жаннатлар бор. Унда абадий қолурлар. Покиза жуфтлар ва Аллоҳ томонидан розилик бор. Ва Аллоҳ бандаларни кўриб турувчидир», деб айт.\nАллоҳ адолат ила туриб, албатта, Ундан ўзга илоҳ йўқлигига шоҳидлик берди. Фаришталар ва илм эгалари ҳам. Ундан ўзга илоҳ йўқ. У азийз ва ҳакийм Зотдир.\nАлбатта, Аллоҳнинг ҳузуридаги дин Исломдир. Китоб берилганлар фақат уларга илм келгандан сўнг, ўзаро ҳасад қилишибгина ихтилоф қилдилар. Ким Аллоҳнинг оятларига куфр келтирса, бас, албатта, Аллоҳ ҳисобни тезда қилувчидир.\nАгар сен билан тортишсалар: «Мен юзимни Аллоҳга таслим этдим ва менга эргашганлар ҳам!« деб айт. Ва китоб берилганларга ва саводсизларга: «Исломга кирдингизми?» деб айт. Агар Исломга кирсалар, бас, батаҳқиқ, ҳидоят топдилар. Агар юз ўгирсалар, сенинг зиммангда етказиш, холос. Аллоҳ бандаларни кўриб турувчидир.\nАлбатта, Аллоҳнинг оятларига куфр келтирадиганлар, Пайғамбарларни ноҳақдан ўлдирадиганлар ва одамлардан адолатга буюрадиганларини ўлдирадиганларга аламли азобнинг башоратини бер.\nАна ўшалар, амаллари бу дунё-ю охиратда ҳабата бўлганлардир ва уларга ёрдам берувчилар йўқдир.\nКитобдан насиба берилганларга қарамайсанми?! Ораларида ҳукм юритиш учун Аллоҳнинг китобига чақирилганларида улардан бир гуруҳлари юз ўгириб ортга қайтарлар.\nБунинг сабаби — уларнинг: «Бизга саноқли кунлардан бошқа ҳеч ўт тегмас», деганларидадир. Тўқиган нарсалари уларни динларида адаштирди.\nУнда, бўлишида шубҳа йўқ кунда уларни жамлаганимизда ва ҳар бир жон зулм қилинмасдан, қилганига яраша жазосини олганда, ҳоллари қандай бўладир?\nКечани кундузга киритурсан ва кундузни кечага киритурсан, ўликдан тирикни чиқарурсан ва тирикдан ўликни чиқарурсан ҳамда хоҳлаган кишингга беҳисоб ризқ берурсан», деб айт.\nМўминлар мўминларни қўйиб, кофирларни дўст тутмасинлар. Ким буни қилса, бас, унга Аллоҳдан ҳеч нарса йўқ. Магар улардан сақлансангиз, Аллоҳ сизларни Ўз(азоб)идан огоҳ қиладир. Ва қайтиб бориш Аллоҳнинг Ўзигадир.\nСен: «Агар қалбингиздаги нарсани махфий тутсангиз ҳам, ошкор қилсангиз ҳам Аллоҳ биладир. Ва осмонлардагию ердаги нарсаларни ҳам биладир. Аллоҳ ҳар бир нарсага қодирдир», деб айт.\nҲар бир жон қилган яхши амалини ҳозир топадиган ва ёмон амалининг узоқ масофада бўлишини истайдиган кунда. Аллоҳ сизларни Ўз(азоб)идан огоҳ қиладир. Аллоҳ бандаларига меҳрибон Зотдир.\nСен: «Агар Аллоҳга муҳаббат қилсангиз, бас, менга эргашинг. Аллоҳ сизга муҳаббат қиладир ва сизларнинг гуноҳларингизни мағфират қиладир», деб айт. Аллоҳ Ғафур ва Роҳиймдир.\nБаъзилари баъзиларига зурриётдир. Аллоҳ эшитувчи, билувчи Зотдир.\nИмроннинг хотини: «Эй Роббим! Албатта, мен қорнимдагини Ўзингга холис назр қилдим. Бас, мендан қабул эт. Албатта, Сенинг Ўзинг эшитувчи, билувчи зотсан», деганини эсла!\nУни (Марямни) туққан чоғида: «Эй Роббим, мен буни қиз туғдим-ку!!» – деди. Ҳолбуки, Аллоҳ у нима туққанини яхши билади. «Ва ўғил қиздек эмас. Ва мен унга «Марям» деб ном қўйдим ва албатта, мен Сендан унга ва унинг зурриётига шайтонир рожим шарридан паноҳ тиларман.»\nБас, уни Робби жуда яхши қабул қилиб, ниҳоятда гўзал ўстирди ва Закариёни унга кафил қилди. Закариё ҳар қачон унинг олдига, меҳробга кирганида, унинг ҳузурида ризқ кўрди. У: «Эй Марям, сенга бу қаердан», – деди. «Бу, Аллоҳнинг ҳузуридан. Албатта, Аллоҳ хоҳлаган кишисига беҳисоб ризқ берур», – деди.\nШу чоғда Закариё Роббига дуо қилиб: «Эй Роббим, менга Ўз ҳузурингдан яхши зурриёт бергин. Албатта, Сен дуони эшитувчисан», – деди.\nМеҳробда намоз ўқиб турганида, фаришталар унга: «Албатта, Аллоҳ сенга Аллоҳдан бўлган калимани тасдиқловчи, бошлиқ, шаҳвати тийилган, солиҳ Пайғамбарлардан бўлган Яҳёнинг башоратини бермоқда», – дедилар.\nУ: «Эй Роббим, менга қандоқ ўғил бўлсин?! Ўзим улуғ ёшга кирган бўлсам, хотиним туғмас бўлса?!» – деди. У зот: «Шундоқ, Аллоҳ хоҳлаганини қиладир», – деди.\nУ: «Эй Роббим, менга бир белги тайинла», – деди. У зот: «Сенинг белгинг — уч кун одамларга фақат ишора билан гапиришингдир. Роббингни кўп эсла ва эртаю кеч тасбиҳ айт!» – деди.\nЭй Марям, Роббингнинг ибодатида бардавом бўл, Унга сажда қил ва рукуъ қилувчилар билан рукуъ қил», деганларини эсла.\nБу ғайб хабарлардан бўлиб, сенга ваҳий қилмоқдамиз. Улар қайсилари Марямнинг кафили бўлишига қаламларини ташлашаётганларида олдиларида эмасдинг ва тортишаётганларида ҳам олдиларида эмасдинг.\nФаришталар: «Эй Марям, албатта, Аллоҳ сенга Ўзидан бўлган сўзнинг башоратини бермоқда, унинг исми Масийҳ Ийсо ибн Марям, бу дунёю охиратда обрўли ва яқин бандалардандир.\nУ одамларга бешикда ҳам, қариган чоғида ҳам гапиради ва солиҳлардандир», деганларини эсла.\nУ: «Эй Роббим, менга башар қўл теккизмаган бўлса, қандай қилиб болам бўлади?!» – деди. У зот: «Шундай, Аллоҳ хоҳлаганини қилади. Бир ишни ирода қилса, «Бўл!» дейиши кифоя, бўлаверади», – деди.\nВа унга китобни, ҳикматни, Таврот ва Инжилни ўргатади.\nВа Бани Исроилга Пайғамбар қилади. У: «Албатта, мен сизга Роббингиздан мўъжиза келтирдим, мен сизларга лойдан қушга ўхшаш суврат ясайман, унга пуфласам, Аллоҳнинг изни билан қуш бўлади. Аллоҳ изни билан туғма кўр ва песларни тузатаман ва ўликни тирилтираман. Сизларга нимани емоқдасизу, нимани уйингизда сақлаяпсиз — хабарини бераман. Агар мўмин бўлсангиз, албатта, бунда сизга белги бордир», дейди.\nВа ўзимдан аввалги Тавротни тасдиқловчи бўлиб, сизга ҳаром қилинганнинг баъзисини ҳалол қилиш учун келдим. Сизга Роббингиздан мўъжиза билан келдим. Аллоҳга тақво қилинг ва менга итоат этинг.\nАлбатта, Аллоҳ менинг Роббим ва сизнинг Роббингиздир. Бас, Унга ибодат қилинг. Бу — сиротул мустақиймдир», дейдир.\nИйсо улардан кофирликни сезиб қолганда: «Кимлар Аллоҳ йўлида менга ёрдамчи бўлади?!» – деди. Ҳаворийлар: «Биз Аллоҳнинг ёрдамчиларимиз, Аллоҳга иймон келтирдик ва бизнинг мусулмонлигимизга гувоҳ бўл», – дедилар.\n«Эй Роббимиз! Сен туширган нарсага иймон келтирдик ва Пайғамбарга эргашдик. Бас, бизни гувоҳлик берувчилар қаторига ёзгин».\nМакр қилдилар. Аллоҳ ҳам макр қилди. Аллоҳ макр қилувчиларнинг «зўри»дир.\nАллоҳ: «Эй Ийсо, мен сени вафот қилдирувчи ва Ўзимга кўтарувчиман ҳамда куфр келтирганлардан сени покловчиман ва қиёмат кунигача сенга эргашганларни куфр келтирганлардан устун қўювчиман. Сўнгра, қайтиш жойингиз Ўзимга, бас, ихтилоф қилган нарсаларингиз бўйича орангизда Ўзим ҳукм чиқарурман», деганини эсла!\nБу, сенга тиловат қилиб бераётган оятларимиз ва ҳаким эслатмадандир.\nАлбатта, Аллоҳнинг ҳузурида Ийсонинг мисоли худди Одамнинг мисолига ўхшайдир. Уни тупроқдан яратиб, сўнгра унга «Бўл!» деди, бас, (у) бўлди.\nСенга келган илмдан кейин, ким сен билан у ҳақида тортишса, Сен: «Келинглар, бизнинг болаларимизни ва сизнинг болаларингизни, бизнинг аёлларимизни ва сизнинг аёлларингизни, биз ўзимизни, сиз ўзингизни чақирамиз-да, сўнгра ёлбориб, ёлғончиларга Аллоҳнинг лаънати бўлишини сўраймиз», деб айтгин.\nАлбатта, бу ўзи ҳақ қиссадир. Аллоҳдан ўзга ҳеч бир илоҳ йўқ. Албатта, Аллоҳ, Унинг Ўзи Азийз ва Ҳакийм Зотдир.\nСен: «Эй, аҳли китоблар! Бизга ҳам, сизга ҳам баробар сўзга келинг: Аллоҳдан ўзгага ибодат қилмайлик, Унга ҳеч нарсани шерик қилмайлик ва Аллоҳни қўйиб, баъзимиз баъзимизни Робб қилиб олмайлик», дегин. Бас, агар юз ўгирсалар: «Гувоҳ бўлинглар, биз, албатта, мусулмонлармиз», деб айтинглар.\nЭй, аҳли китоблар, нимага Иброҳим ҳақида талашасизлар. Ҳолбуки, Таврот ҳам, Инжил ҳам ундан кейин тушган-ку! Ақл юритмайсизларми?!\nҲой сизлар, ҳалигилар! Ўзингиз билган нарсада-ку талашдингиз, энди нимага ўзингиз билмаган нарсада талашмоқдасиз?! Аллоҳ биладир, сиз эса билмайсиз.\nИброҳим яҳудий ҳам, насроний ҳам бўлмаган эди. Лекин у ҳақ йўлдан тоймаган мусулмон эди. Ва мушриклардан ҳам бўлмаган эди.\nАлбатта, одамларнинг Иброҳимга ҳақлироғи унга эргашганлар, мана бу Пайғамбар ва иймон келтирганлардир. Аллоҳ мўминларнинг валийидир.\nАҳли китоблардан бир тоифалари сизни адаштиришни хоҳларлар. Улар ўзларидан бошқани адаштирмаслар ва лекин сезмаслар.\nЭй, аҳли китоблар, нимага ўзингиз гувоҳ бўлиб туриб, Аллоҳнинг оятларига куфр келтирасизлар?!\nЭй, аҳли китоблар, нимага ҳақни ботилга аралаштирасизлар ва билиб туриб ҳақни яширасизлар?!\nАҳли китоблардан бир тоифалари: «Иймон келтирганларга тушган нарсага куннинг аввалида иймон келтиринглар ва куннинг охирида куфр келтиринглар, шоядки, қайтсалар.\nВа динингизга эргашганлардан бошқаларга ишонманглар, токи бирортага сизга берилганга ўхшаш нарса берилмасин ёки Роббингиз ҳузурида сиз билан ҳужжат талашмасин», дерлар. Сен: «Албатта, ҳақиқий ҳидоят Аллоҳнинг ҳидоятидир», деб айт. Сен: «Албатта фазл Аллоҳнинг қўлида — хоҳлаган кишисига берадир. Аллоҳ кенг қамровли, билувчи Зотдир.\nЎз раҳматини хоҳлаган кишисига хос қиладир ва Аллоҳ улуғ фазл эгасидир», деб айт.\nАҳли китоблардан, агар ҳисобсиз молни омонат қўйсанг, уни сенга адо қиладиганлари бор ва бир динорни омонат қўйсанг, устида туриб олмагунингча, сенга адо қилмайдиганлари ҳам бор. Бу уларнинг: омийлар учун бизнинг устимизга йўл йўқ, дейишларидандир. Улар билиб туриб Аллоҳ ҳақида ёлғон сўзларлар.\nУлардан бир гуруҳлари борки, сизлар китобдан бўлмаган нарсани китобдан деб ўйлашингиз учун китобни тилларини буриб ўқирлар. Ва: «У Аллоҳнинг ҳузуридандир», дерлар. Ҳолбуки, у Аллоҳнинг ҳузуридан эмас. Улар билиб туриб, Аллоҳ ҳақида ёлғон сўзларлар.\nБир кишига Аллоҳ китобни, ҳукмни ва Пайғамбарликни берганидан сўнг, у одамларга: «Аллоҳни кўйиб менга банда бўлинглар», дейиши асло мумкин эмас. Лекин одамларга: «Китобни ўргатганингиз ва ўзингиз ўрганганингиз асосида Роббонийлар бўлинг», дейди.\nУ сизларни фаришталар ва Пайғамбарларни Робб қилиб олишингизга буюрмас. У сизни мусулмон бўлганингиздан кейин куфрга буюрармиди?!\nАллоҳ Пайғамбарлардан: «Сизларга китоб ва ҳикмат берганим учун кетингиздан сизлардаги нарсани тасдиқловчи Пайғамбар келганда, албатта унга иймон келтирасиз ва ёрдам берасиз, — деб аҳду паймонларини олиб туриб: — Иқрор бўлдингизми? Бу ҳақда ишончли аҳду паймонимни қабул қилдингизми?» деганини эсла. Улар: «Иқрор бўлдик», – дейишди. У: «Бас, гувоҳ бўлинглар, мен ҳам гувоҳ бўлувчиларданман», – деди.\nКим бундан кейин юз ўгириб кетса, бас, ана ўшалар фосиқлардир.\nАллоҳнинг динидан бошқани хоҳлайдиларми?! Ахир хоҳласаю хоҳламаса, осмонлару ердаги барча жонзотлар Аллоҳга бўйсуниб турибди-ку!!! Ҳамда Унга қайтариладиларку!!!\nСен: «Аллоҳга ва бизга туширилган нарсага, Иброҳим, Исмоил, Исҳоқ, Яъқуб ва асботларга туширилган нарсага, Мусо, Ийсо ва бошқа Пайғамбарларга Роббиларидан берилган нарсага иймон келтирдик, улардан бирортасини ажратмаймиз ва биз Унгагина мусулмонмиз!» деб айт!\nКим Исломдан бошқа динни хоҳласа, бас, ундан бу ҳаргиз қабул қилинмас ва у охиратда зиён кўргувчилардан бўлур.\nИймонидан, Пайғамбарнинг ҳақлигига гувоҳлик берганидан ва уларга очиқ баёнотлар келганидан кейин куфр кетган қавмни Аллоҳ қандай қилиб, ҳидоятга солсин. Аллоҳ золим қавмларни ҳидоятга солмас.\nАна ўшаларнинг жазоси уларга Аллоҳнинг, фаришталарнинг ва барча одамларнинг лаънати бўлишидир.\nМагар шундоқ бўлгандан кейин тавба қилиб, яхши амалларни қилганлар бўлса, бас, Аллоҳ мағфират қилувчи ва раҳимлидир.\nАлбатта, куфр келтириб, кофир ҳолида ўлганларнинг бирортасидан, агар ер юзи тўла олтин фидо қилса ҳам, асло қабул қилинмас. Ана ўшаларга аламли азоб бор. Ва уларга ёрдамчилар йўқ.\nЎзингиз суйган нарсадан нафақа қилмагунингизча, ҳаргиз яхшиликка эриша олмассиз. Нимани нафақа қилганингизни Аллоҳ билувчидир.\nТаврот тушишидан олдин Исроил ўзига ҳаром қилгандан бошқа ҳамма таом Бани Исроилга ҳалол эди. «Агар ростгўйлардан бўлсангиз, Тавротни келтириб ўқинглар», деб айт!\nУнда очиқ аломатлар ва мақоми Иброҳим бор. Ким унга кирса, тинч бўладир. Одамлардан йўлини топганларига Аллоҳ учун Байтни ҳаж қилмоқ бурчдир. Кимки куфр келтирса, Аллоҳ оламлардан беҳожатдир.\nЭй, аҳли китоблар, нега Аллоҳнинг оятларига куфр келтирасизлар?! Ҳолбуки, Аллоҳ қилаётганларингизга гувоҳ-ку.\nЭй, аҳли китоблар! Нега иймон келтирганларни Аллоҳнинг йўлидан тўсиб, қайтарасиз?! Ўзингиз шоҳид бўлиб туриб, у(йўл)нинг қинғир бўлишини хоҳлайсиз! Аллоҳ қилаётган ишларингиздан ғофил эмасдир.\nЭй, иймон келтирганлар! Агар китоб берилганлар тоифасига итоат қилсангиз, иймонингиздан кейин сизни кофирликка қайтарадир.\nАллоҳнинг оятлари сизга тиловат қилиниб турган бўлса-ю, Унинг Расули ичингизда бўлса-ю, қандай қилиб куфр келтирасиз?! Ким Аллоҳни маҳкам тутса, шубҳасиз, тўғри йўлга ҳидоят топган бўладир.\nЭй, иймон келтирганлар! Аллоҳга ҳақиқий тақво ила тақво қилинг. Ва фақат мусулмон ҳолингиздагина бу дунёдан ўтинг.\nБарчангиз Аллоҳнинг арқонини маҳкам тутинг ва бўлиниб кетманг. Ва Аллоҳнинг сизга берган неъматини эсланг: бир вақтлар душман эдингиз, бас, қалбларингизни улфат қилди. Унинг неъмати ила биродар бўлдингиз. Оловли жар ёқасида эдингиз, ундан сизни қутқарди. Шундай қилиб, Аллоҳ сизга Ўз оятларини баён қилади. Шоядки, ҳидоят топсангиз.\nСизлардан яхшиликка чақирадиган, амру маъруф, наҳйу мункар қиладиган бир уммат бўлсин. Ана ўшалар, ўзлари нажот топгувчилардир.\nЎзларига очиқ баёнотлар келганидан кейин бўлиниб, ихтилофга тушганларга ўхшаш бўлманглар, ана ўшаларга улуғ азоб бордир.\nОсмонлару ердаги нарсалар Аллоҳникидир. Ишлар Аллоҳга қайтарилажак.\nСиз одамлар учун чиқарилган энг яхши уммат бўлдингиз. Амру маъруф қиласиз, наҳйу мункар қиласиз ва Аллоҳга иймон келтирасиз. Агар аҳли китоблар иймон келтирганларида, ўзларига яхши бўлар эди. Улардан мўминлари бор. Кўплари фосиқдирлар.\nУлар сизларга озор беришдан ўзга ҳеч қандай зарар етказа олмаслар. Агар сизларга қарши уруш қилсалар, ортга қараб қочарлар. Сўнгра, уларга ёрдам берилмас.\nАллоҳ ипи бўлмаса ёки одамлар ипи бўлмаса, уларга қаерда бўлсалар ҳам, хорлик битилди. Уларга Аллоҳнинг ғазаби лозим бўлди ва мискинлик битилди. Бундай бўлишлиги уларнинг Аллоҳнинг оятларига куфр келтиришлари ва Пайғамбарларни ноҳақдан ўлдиришлари сабабидандир. Бундай бўлишлиги уларнинг осий бўлганлари ва ҳаддан ошганлари сабабидандир.\nУлар Аллоҳга, охират кунига иймон келтирурлар, амру маъруф ва наҳйу мункар қилурлар ва яхшиликларга шошилурлар. Ана ўшалар аҳли солиҳлардандир.\nЯхшилик қилсалар, ҳаргиз инкор этилмаслар. Аллоҳ тақводорларни яхши билувчи Зотдир.\nУларнинг бу дунё ҳаётида қиладиган нафақалари мисоли ўзига зулм қилган бир қавмнинг экинини уриб ҳалок қилган совуқ шамолга ўхшайдир. Аллоҳ уларга зулм қилмади. Лекин улар ўзларига зулм қилдилар.\nЭй, иймон келтирганлар! Ўзингиздан бошқадан сирдош тутманг. Улар сизга ёмонлик қилишини қўймас. Машаққатда қолишингизни хоҳлар. Душманликлари оғизларидаги(сўзлари)дан билиниб турибди. Дилларида махфий тургани яна ҳам каттароқ. Агар ақл юритадиган бўлсангиз, Биз сизларга белгиларини баён қилдик.\nҲой, сизлар! Уларни яхши кўрасизлар-у, улар сизни яхши кўрмаслар. Сизлар китобнинг ҳаммасига иймон келтирасизлар-у, улар сизларни кўрганда, иймон келтирдик, дерлар, аммо холи қолганларида, сизларга бўлган қаттиқ аччиқларидан бармоқ тишларлар. «Аччиқларинг билан ўлиб кетинглар», деб айт. Албатта, Аллоҳ дилларни эгаллаган нарсаларни билувчидир.\nСизга яхшилик тегса, уларга ёмон бўладир. Сизларга мусийбат етса, улар хурсанд бўларлар. Агар сабр ва тақво қилсангиз, уларнинг макри сизга ҳеч зарар қилмас. Албатта, Аллоҳ қилаётган ишларини иҳота қилгувчидир.\nСизлардан икки тоифа қўрқиб заифлашмоқчи бўлганини эсла! Аллоҳ уларнинг валийидир. Мўминлар фақат Аллоҳнинг Ўзига таваккал қилсинлар.\nБатаҳқиқ, Бадрда оз бўлсаларингиз ҳам, Аллоҳ сизларга нусрат берди. Бас, Аллоҳга тақво қилинг, шоядки, шукр қилсангиз.\nМўминларга: «Сизга Роббингиз туширилган уч минг фаришталар ила мадад бермоғи кифоя қилмасми?!» деганингни эсла!\n«Ҳа (кифоя қиладир)! Агар сабр ва тақво қилсангиз, улар шу пайт келиб қолсалар ҳам, Роббингиз сизга белгили беш минг фаришта ила мадад берадир».\nАллоҳ буни фақат сизга суюнчилик ва қалбингиз таскин топиши учунгина қилди. Аслида, нусрат Азийз ва Ҳакийм Аллоҳнинг ҳузуридандир.\nКуфр келтирганларнинг бир тарафини кесиш учун ёки хорлаш учун, токи, ноумид бўлиб қайтсинлар.\nБу сенинг ишинг эмас! У зот ёки уларнинг тавбасини қабул қилар, ёки азоблар. Бас, улар золимлардир.\nОсмонлару ердаги нарсалар Аллоҳникидир. Хоҳлаган кишини мағфират қиладир ва хоҳлаган кишини азоблайдир. Аллоҳ гуноҳни мағфират қилувчи ва раҳимли Зотдир.\nЭй, иймон келтирганлар! Рибони бир неча баробар қилиб еманг. Аллоҳга тақво қилинг, шоядки, нажот топсангиз.\nАллоҳга ва Расулига итоат этинг. Шоядки, раҳм қилинсангиз.\nУлар енгилликда ҳам, оғирликда ҳам нафақа қиладиганлар, ғазабини ютадиганлар ва одамларни афв қиладиганлардир. Аллоҳ яхшилик қилувчиларни ёқтирадир.\nВа улар фоҳиша иш ёки ўзларига зулм қилган чоғларида Аллоҳни эслаб, гуноҳларини мағфират қилишни сўрарлар, гуноҳларини Аллоҳдан ўзга ким ҳам мағфират қиларди? Ва улар билиб туриб, қилган гуноҳларида бардавом бўлмаслар.\nАна ўшаларнинг мукофотлари — Роббиларидан бўлган мағфират ва остидан анҳорлар оқиб турган жаннатлар бўлиб, улар унда абадий қолурлар. Амал қилувчиларнинг ажри қандай ҳам яхши!\nБу, одамлар учун баён ва тақводорлар учун ҳидоят ва мавъизадир.\nБўшашманглар! Хафа бўлманглар! Сизлар, агар мўмин бўлсаларингиз, устунсизлар.\nАгар сизга жароҳат етган бўлса, у қавмга ҳам шунга ўхшаш жароҳат етган. Бундай кунларни одамлар орасида айлантириб турамиз. Токи, Аллоҳ иймон келтирганларни билиши учун ва улардан шаҳидларни чиқариб олиши учун. Ва Аллоҳ золимларни севмас.\nТоки, Аллоҳ мўминларни поклаши ва кофирларни ҳалок қилиши учун.\nДучор бўлмасингиздан олдин ўлимни орзу қилган эдингиз. Энди уни кўриб, назар солиб турибсиз.\nМуҳаммад ҳам бир Пайғамбар, холос. Ундан аввал ҳам Пайғамбарлар ўтган. Агар у ўлса ёки қатл қилинса, орқангизга қайтасизми?! Кимки орқасига қайтса, Аллоҳга ҳеч зарар келтира олмас. Ва Аллоҳ шукр қилувчиларни мукофотлар.\nҲеч бир жон Аллоҳнинг изнисиз ўлмас. Бу, ёзилган ажалдир. Ким бу дунёнинг савобини хоҳласа, унга ўшандан берурмиз. Ким охиратнинг савобини хоҳласа, унга ўшандан берурмиз. Ва шукр қилувчиларни мукофотлармиз.\nҚанчадан-қанча Пайғамбарлар билан бирга кўплаб роббонийлар жанг қилганлар. Улар Аллоҳ йўлида етган мусийбатдан бўшашмаганлар, заифлашмаганлар ва бўйсунмаганлар. Аллоҳ сабрлиларни севадир.\nБас, Аллоҳ уларга бу дунё савобини ва охиратнинг гўзал савобини берди. Аллоҳ гўзал амал қилувчиларни севадир.\nЭй, иймон келтирганлар! Агар куфр келтирганларга итоат қилсангиз, орқангизга қайтарурлар. Бас, зиён кўргувчиларга айланиб қолурсиз.\nЙўқ! Аллоҳ хўжангиздир. Ва У ёрдам берувчиларнинг яхшисидир!\nТезда, куфр келтирганларнинг қалбига, Аллоҳга ҳужжатсиз нарсани ширк келтирганлари учун, қўрқувни солурмиз. Уларнинг қароргоҳи дўзахдир. Золимларнинг жойи қандай ҳам ёмон!\nБатаҳқиқ, Аллоҳ ваъдаси устидан чиқди. Сиз Унинг изни билан уларни қира бошладингиз. Токи заифлашиб, амр ҳақида ихтилоф қилиб ва сиз суйган нарсани кўрсатганидан сўнг, исён қилгунингизча. Орангизда дунёни хоҳлайдиган кимсалар бор ва орангизда охиратни хоҳлайдиган кимсалар бор. Сўнгра, сизларни имтиҳон қилиш учун улардан бурди. Батаҳқиқ, сизни афв этди. Аллоҳ мўминларга фазл эгаси бўлган Зотдир.\nПайғамбар ортингиздан чақириб турса ҳам ҳеч кимга қарамай тирқираб қочганингизни эсланг. Ўтган нарсага ва етган мусийбатга хафа бўлмаслигингиз учун сизга ғам устига ғам берди. Аллоҳ қилаётган амалларингиздан хабардор Зотдир.\nСўнгра, ғамдан кейин сиздан бир тоифангизни қамраб олган мудроқни омонлик қилиб туширди. Бошқа тоифа эса, ўзи билан овора бўлиб, Аллоҳ ҳақида ноҳақ, жоҳилият гумонини қилиб: «Бизнинг қўлимизда нима иш бор эди», дейишди. Сен: «Ишнинг барчаси Аллоҳдандир», деб айт! Сенга ошкор қилмаган нарсаларини ичларида махфий тутарлар. Улар: «Агар қўлимизда бир иш бўлганида, бу ерда қатл қилинмас эдик», дерлар. Сен: «Агар уйларингизда бўлсангиз ҳам, қатл бўлиш тақдирида ёзилганлар ўз ўлим жойларига чиқар эдилар. Бу, Аллоҳ кўксингиздаги нарсани синаши ва қалбингиздагини яхшилаб поклаши учундир. Аллоҳ кўксингиздаги нарсани билувчи Зотдир», деб айт.\nИкки тўп тўқнашган куни сизлардан юз ўгириб қочганларни баъзи қилган ишлари туфайли шайтон йўлдан урди, холос. Батаҳқиқ, Аллоҳ уларни афв қилди. Албатта, Аллоҳ мағфиратли ва раҳимли Зотдир.\nЭй, иймон келтирганлар! Куфр келтирганларга ва ер юзида юрган ва ғозий бўлган биродарлари ҳақида, агар бизнинг ҳузуримизда бўлганларида ўлмас эдилар ва қатл қилинмас эдилар, дейдиганларга ўхшаманг. Буни Аллоҳ қалбларида ҳасрат қилиши учун айтурлар. Аллоҳ тирилтирур ва ўлдирур. Аллоҳ қилган амалларингизни кўрувчи Зотдир.\nАллоҳнинг раҳмати ила уларга мулойим бўлдинг. Агар қўпол, қалби қаттиқ бўлганингда, атрофингдан тарқаб кетар эдилар. Бас, уларни афв эт. Уларга истиғфор айт ва улар билан ишларда машварат қил. Азму қарор қилганингдан сўнг Аллоҳга таваккал қил. Албатта, Аллоҳ таваккал қилувчиларни севадир.\nПайғамбарга хиёнат ҳеч тўғри келмас. Кимки хиёнат қилса, қиёмат куни хиёнат қилиб олган нарсаси билан келадир. Сўнгра, ҳар бир жон касбига яраша тўлиқ оладир. Уларга зулм қилинмас.\nАллоҳнинг розилигини излаган одам Аллоҳнинг ғазабига дучор бўлган ва борар жойи жаҳаннам бўлган одамга ўхшармиди! Ва у қандай ҳам ёмон жой!\nБатаҳқиқ, Аллоҳ мўминларга ўзларидан Пайғамбар юбориб, неъмат берди. У уларга Аллоҳнинг оятларини тиловат қилиб берадир, уларни поклайдир, китоб ва ҳикматни ўргатур. Гарчи олдин очиқ-ойдин адашувда бўлсалар ҳам.\nСен: «Сизга мусийбат етган пайтда, ҳолбуки, ўзингиз ҳам икки бараварини етказган эдингиз, бу қаердан, дейсизми?! Бу ўзингизнинг ҳузурингиздан!» деб айт. Албатта, Аллоҳ ҳамма нарсага қодирдир.\nИкки жамоа тўқнашган куни сизга мусийбат Аллоҳнинг изни билан ва мўминларни билиш учун.\nВа мунофиқлик қилаётганларни билиш учун етди. Ва уларга: «Келинглар, Аллоҳнинг йўлида уруш қилинглар ёки мудофаа қилинглар», дейилди. Улар: «Агар жанг бўлишини аниқ билсак, сизга эргашардик», – дедилар. Улар ўша кунда иймондан кўра куфрга яқинроқ эдилар. Тиллари билан дилларида йўқ нарсани айтурлар. Аллоҳ беркитаётган нарсаларини яхши билувчи Зотдир.\nУлар ўз биродарларига ва (урушга чиқмай) ўтирганларга: «Агар бизга итоат қилганларида қатл қилинмас эдилар», – дейишди. Сен: «Агар гапингиз рост бўлса, ўзингиздан ўлимни қайтариб кўринг-чи», деб айт.\nАллоҳнинг йўлида қатл бўлганларни ўликлар деб ҳисобламанглар. Балки, улар — тирик, Роббилари ҳузурида ризқланмоқдалар.\nУлар Аллоҳ Ўз фазлидан берган нарсалардан хурсандлар ва ҳали ортларидан ўзларига қўшилмаган биродарларига, уларга хавф йўқлигининг ҳамда хафа ҳам бўлмасликларининг хушхабарини бермоқдалар.\nУлар Аллоҳдан бўлган неъмат ва фазлнинг ҳамда, албатта, Аллоҳ мўминларнинг ажрини зое қилмаслигининг хушхабарини бермоқдалар.\nУларга кишилар: «Албатта, одамлар сизга қарши куч тўпладилар, улардан қўрқинглар», деганда, иймонлари зиёда бўлди ва: «Бизга Аллоҳнинг Ўзи етарли ва У қандай ҳам яхши вакил», – дедилар.\nБас, Аллоҳнинг неъмати ва фазли ила уларга ёмонлик етмасдан қайтдилар ва Аллоҳнинг розилигига эришдилар. Аллоҳ улуғ фазл эгасидир.\nАлбатта, бундай бўлишингиз шайтондандир, у ўз яқинларидан қўрқитур. Бас, агар мўмин бўлсангиз, улардан қўрқманглар, мендан қўрқинглар.\nАллоҳ мўминларни покидан нопокини ажратмасдан, сиз турган ҳолда, қўйиб қўймас. Аллоҳ сизларни ғайбдан хабардор қилиб қўймас. Лекин Аллоҳ Ўз Пайғамбарларидан кимни хоҳласа, танлаб оладир. Бас, Аллоҳга ва Унинг Пайғамбарларига иймон келтиринглар. Агар иймон келтирсангиз ва тақво қилсангиз, сизларга улуғ ажр бордир.\nАллоҳ Ўз фазлидан берган нарсага бахиллик қилганлар буни ўзларига яхшилик деб ҳисобламасинлар. Аксинча, бу уларга ёмонликдир. Қиёмат куни бахиллик қилган нарсалари ила бўйинлари ўралур. Осмонлару ернинг мероси Аллоҳгадир. Ва Аллоҳ қилаётган амалларингиздан хабардордир.\nБатаҳқиқ, Аллоҳ: «Албатта, Аллоҳ камбағал ва биз боймиз», деганларнинг гапини эшитди. Айтганларини ва Пайғамбарларни ноҳақ ўлдирганларни ёзиб қўямиз ва: «Куйдирувчи азобни татиб кўринг!» деймиз.\nБундоқ бўлишлиги сизнинг ўз қўлингиз ила қилганингиз туфайлидир. Албатта, Аллоҳ бандаларига зулм қилувчи эмас.\n«Албатта, Аллоҳ биздан ўтда куядиган қурбонлик келтирмаган Пайғамбарга ишонмаслигимизга аҳд олган», дейдиганларга: «Мендан олдин ҳам сизларга Пайғамбарлар очиқ-ойдин баёнотлар ва сиз айтган нарса билан келганлар. Агар ростгўй бўлсаларингиз, нимага уларни ўлдирдингиз?» деб айт.\nҲар бир жон ўлимни тотгувчидир. Қиёмат куни ажрларингизни тўлиғича олурсиз. Ким дўзахдан узоқлаштирилса ва жаннатга киритилса, шубҳасиз, ютибди. Бу дунё ҳаёти ғурур матоҳидан ўзга нарса эмас.\nАллоҳ китоб берилганлардан, уни одамларга албатта баён қилурсиз ва беркитмассиз, деб аҳд олганини эсла. Бас, уни ортларига қаратиб отдилар ва арзон нархга сотдилар. Сотиб олган нарсалари қандай ҳам ёмон!\nАлбатта, осмонлару ернинг яратилишида ва кеча-кундузнинг алмашинишида ақл эгалари учун белгилар бор.\nРоббимиз, биз нидо қилувчининг «Роббингизга иймон келтиринг!» деб нидо қилаётганини эшитдик ва иймон келтирдик. Роббимиз, бизнинг гуноҳларимизни кечиргин ва ёмонликларимизни ўчиргин ҳамда яхшилар билан бирга ўлдиргин.\nРоббимиз, бизга Пайғамбарларингга ваъда қилган нарсаларингни бергин ва бизни қиёмат куни шарманда қилмагин. Албатта, Сен ваъдага хилоф қилмассан», дерлар.\nРоббилари уларнинг (дуоларини) ижобат қилиб: «Мен сизлардан эркагу аёл амал қилувчининг амалини зое қилмасман. Баъзингиз баъзингиздансиз. Ҳижрат қилганлар, диёрларидан чиқарилганлар, Менинг йўлимда азият чекканлар, жанг қилганлар ва қатл бўлганларнинг ёмонликларини ўчирурман ҳамда уларни албатта остидан анҳорлар оқиб турган жаннатларга киритурман, бу — Аллоҳнинг ҳузуридан савобдир. Ва Аллоҳ — ҳузурида гўзал савоб бор Зотдир», деди.\nБу озгина матоҳдир. Сўнгра ўринлари жаҳаннамдир. У қандай ҳам ёмон ётоқ!\nЭй, иймон келтирганлар! Сабр қилинг. Сабр ила ғолиб келинг. Курашга бел боғлаб туринг. Аллоҳга тақво қилинг. Шоядки, ютуққа эришсангиз.\nاللغة العربية - المختصر في تفسير القرآن الكريم اللغة العربية - التفسير الميسر اللغة العربية - معاني الكلمات الترجمة الإنجليزية - صحيح انترناشونال الترجمة الإنجليزية - تقي الدين هلالي ومحسن خان الترجمة الإنجليزية - مركز رواد الترجمة الترجمة الإنجليزية - د. ارفينج الترجمة الإنجليزية - د. وليد بليهش العمري الترجمة الفرنسية - مركز نور إنترناشونال الترجمة الفرنسية - رشيد معاش الترجمة الفرنسية - محمد حميد الله الترجمة الإسبانية - عيسى غارسيا الترجمة الإسبانية - مركز نور إنترناشونال الترجمة الإسبانية (أمريكا اللاتينية) - مركز نور إنترناشونال الترجمة البرتغالية - حلمي نصر الترجمة الألمانية - بوبنهايم الترجمة الألمانية - أبو رضا الترجمة الإيطالية - عثمان الشريف الترجمة التركية - مركز رواد الترجمة الترجمة التركية - شعبان بريتش الترجمة التركية - د. علي أوزك وآخرون الترجمة الإنجليزية للمختصر في تفسير القرآن الكريم الترجمة البلغارية الترجمة التركية للمختصر في تفسير القرآن الكريم الترجمة الفرنسية للمختصر في تفسير القرآن الكريم الترجمة الرومانية الترجمة الإندونيسية - شركة سابق الترجمة الإندونيسية للمختصر في تفسير القرآن الكريم الترجمة الفيتنامية للمختصر في تفسير القرآن الكريم الترجمة البوسنية للمختصر في تفسير القرآن الكريم الترجمة الإيطالية للمختصر في تفسير القرآن الكريم الترجمة الروسية للمختصر في تفسير القرآن الكريم الترجمة الإسبانية للمختصر في تفسير القرآن الكريم الترجمة الإندونيسية - المجمع الترجمة الإندونيسية - وزارة الشؤون الإسلامية الترجمة الفلبينية (تجالوج) للمختصر في تفسير القرآن الكريم الترجمة البنغالية للمختصر في تفسير القرآن الكريم الترجمة الفلبينية (تجالوج) الترجمة الملايوية - عبد الله باسمية الترجمة الفارسية للمختصر في تفسير القرآن الكريم الترجمة الفارسية - مركز رواد الترجمة الترجمة الصينية للمختصر في تفسير القرآن الكريم الترجمة الفارسية الدرية الترجمة الأردية الترجمة الجورجية الترجمة اليابانية للمختصر في تفسير القرآن الكريم الترجمة البنغالي - أبو بكر زكريا الترجمة الكردية الترجمة الكردية - صلاح الدين الترجمة الكردية الكرمانجية الترجمة البشتوية - زكريا الترجمة الأسامية للمختصر في تفسير القرآن الكريم الترجمة المليبارية للمختصر في تفسير القرآن الكريم الترجمة الخميرية للمختصر في تفسير القرآن الكريم الترجمة الإنجليزية - يعقوب الترجمة البوسنية - بسيم كوركت الترجمة البوسنية - محمد ميهانوفيتش


“Барса” Мессидан воз кечишида “Реал” президентининг қўли бор | Qalampir.uz\n“Барса” Мессидан воз кечишида “Реал” президентининг қўли бор\nСпорт\t09 Август 15:14 5095\nИспаниянинг “Marca” нашри хабар беришича, Мессининг “Барселона” билан янги шартнома имзоламаганига “Реал Мадрид” президенти Флорентино Переснинг ҳам алоқаси бор.\nМаълум бўлишича, энг бошида Жоан Лапорта Ла Лига бош президенти Хавьер Тебас билан 2,7 миллиард евро эвазига келишув тузишни, “Барселона” эса ундан 270 миллион евро олиши борасида келишмоқчи бўлган.\nБироқ, айнан Флорентино Перес каталонияликлар бош директори Ферран Ревертер билан алоқага чиққан ва унга ҳамда Лапортага бу келишувга рози бўлмасликни талаб қилган. Бунга амал қилишмаган тақдирда, Перес уларга Суперлига ғоясининг амалга ошмаслиги ҳамда катта миқдордаги жарима солиниши борасида шарт қўйган.\nНатижада, Ревертер Лапортани Тебас режасини рад этишга кўндирган ва бунинг оқибатида “Барса” Лео Месси билан шартномани узайтира олмаган. Улар Месси ҳамда Суперлига келтирадиган даромадни таққослганда, Суперлиганинг улуши кўпроқ бўлади, деган фикрга келишган ва Лео билан шартномани узайтирмаган.\nЭслатиб ўтамиз, кўплаб топ-клублар Суперлига лойиҳасидан чиққанини эълон қилган бўлсада, қонунан жамоалар ҳамон Суперлига аъзоси ва айни дамда ўша клубларга каттагина жарима хавф солмоқда.\nАгарда CVC билан келишув амалга ошганида, маълум миқдорда пулга эга бўлган “Барселона” янги футболчиларни рўйхатдан ўтказиши мумкин бўларди, жумладан Мессини ҳам. Бироқ бу лойиҳа узоқ келажакда клубнинг молиявий ахволига салбий таъсир кўрсатиши мумкин эди. Сабаби, ушбу қарзни тўлаш учун жуда кўп муддат кетиши мумкин эди.\nБарселона Лионель Месси Реал Мадрид Европа Суперлигаси Флорентино Перес Хавьер Тебас\n13 Сентябрь 15:24 39291\n14 Сентябрь 20:19 34522\n14 Сентябрь 10:58 30708\n13 Сентябрь 15:27 26457\n13 Сентябрь 08:29 25024


O‘zLiDeP қуйи бўғин етакчилари учун бир кунлик семинар ташкил этди | O'zLiDeP\nO‘zLiDeP қуйи бўғин етакчилари учун бир кунлик семинар ташкил этди\nO‘zLiDeP Хоразм вилоят Кенгаши Шовот туманида фаолият юритаётган бошланғич партия ташкилотлари етакчилари учун бир кунлик ўқув семинар ташкил этди.\nУнда партия вилоят Кенгаши масъул ходимлари, Гурлан, Қўшкўпир, Хива ва Шовот туман Кенгашлари вакиллари, маҳаллий кенгаш депутатлари ҳамда бошланғич партия ташкилотлари раислари қатнашди.\nСеминар аввалида иштирокчилар Шовот туманида жойлашган “Uztex Shovot” МЧЖ қошида фаолият юритаётган бошланғич партия ташкилоти фаолияти билан танишиб, маслакдошларимиз билан самимий мулоқот қилди.\nПартия вилоят Кенгаши БПТлар билан ишлаш гуруҳ раҳбари Дилшод Гафуровнинг маълум қилишича, мазкур бошланғич партия ташкилоти 2014 йилда ташкил этилган бўлиб, ҳозирги кунда 400 нафар аъзони ўз сафига бирлаштирган.\n“Сиёсий партия фаолиятида, айниқса, тарғибот-ташвиқот ишларини олиб боришда бошланғич ташкилотлар муҳим ўрин тутади. Шу боис, бугун БПТ фаолиятини кучайтиришга алоҳида эътибор қаратяпмиз. Бу эса жойларда халқ билан мулоқот кўламини кенгайтириш, тарғибот ишларини янада кучайтиришга имкон яратмоқда”, – дейди Д.Гафуров.\nШу куни иштирокчилар тумандаги “Туркистон” МФЙ қошида фаолият юритаётган бошланғич партия ташкилотида ҳам бўлишди.\nСуҳбат ва мулоқотлар давомида бошланғич ташкилотлар фаолиятини янада фаоллаштириш, ижтимоий аҳамиятга молик муаммо ва масалаларни ўрганиш, вазиятни олдиндан прогнозлаш, самарали таҳлил қилишда партия фаоллари олдида турган вазифалар юзасидан фикр алмашилди.\nO‘zLiDeP Хоразм вилоят Кенгаши раиси Шавкат Сафарбаевнинг таъкидлашича, сиёсий партиялар тизимида бошланғич ташкилотлар фаолияти самарадорлигини ошириш бугунги куннинг муҳим вазифасидир. Уларнинг самарали фаолияти, айниқса, партия хайрихоҳлари сонининг ортишида муҳим ўрин тутади.\n“Бошланғич партия ташкилотлари етакчилари ва фаолларининг бу борадаги билим ва кўникмаларини оширишга қаратилган семинар давомида улар ўзлари учун керакли маълумотларга эга бўлди. Чунки ташкил этиладиган қуйи бўғин учун тайёрланадиган ҳужжатларни ҳамма ҳам яхши билмайди. Шу боис, бу борадаги маъруза ва амалий машғулотлар ҳар жиҳатдан фойдали бўлди”, – дейди Ш.Сафарбаев.\nСеминарда қуйи бўғинлар фаолиятини жонлантириш бўйича партия ташкилотлари томонидан амалга оширилиши мумкин бўлган муҳим вазифалар белгилаб олинди.\nCиёсий таълим маркази раҳбари


Шавкат Мирзиёев андижонлик сайловчилар билан учрашди | O'zLiDeP\nШавкат Мирзиёев андижонлик сайловчилар билан учрашди\nТадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев 29 сентябрь куни Андижон вилояти сайловчилари билан учрашди.\nУчрашувни номзоднинг Андижон вилояти бўйича ишончли вакили Ў.Охунов очди.\nЎзбекистон Республикаси Президентлигига номзод Шавкат Мирзиёев маъруза қилиб, йиғилганларни ўзининг сайловолди дастури билан таништирди. Бу дастур иқтисодиёт, тадбиркорлик, қишлоқ хўжалиги, таълим, тиббиёт, ҳудудлар ривожи, давлат бошқаруви, қонун устуворлиги, ташқи сиёсат, маданият соҳаларига оид ўнта устувор йўналишни қамраб олган.\nНомзод бугунги кунда Андижон вилоятидаги долзарб масалаларга тўхталиб, уларни ҳал этиш ва аҳоли ҳаётини яхшилаш бўйича ўз режаларини баён этди.\nТаъкидланганидек, одамларнинг соғлиғини асраш ва мустаҳкамлашга биринчи навбатда эътибор қаратилади. Келгуси икки йилда шаҳар ва туманларда 11 та янги оилавий поликлиника ҳамда 29 та маҳаллада оилавий шифокорлик пункти ташкил этилади. Вилоятдаги барча тиббиёт муассасалари тўлиқ таъмирланиб, замонавий жиҳозланади.\nАҳолига муносиб яшаш шароитлари яратиш мақсадида келгуси беш йилда вилоятда 21 минг хонадонли кўп қаватли уйлар қурилади. 5 минг километр электр тармоқлари тортилиб, 2 мингта трансформатор ўрнатилади. Натижада 350 мингдан зиёд аҳоли хонадонлари, ижтимоий соҳа ва тадбиркорлик объектларининг электр таъминоти барқарорлашади.\nНомзоднинг дастурида аҳолини иш билан таъминлаш масаласига алоҳида эътибор қаратилган. Келгуси беш йилда Андижон вилоятида 420 мингта янги иш ўрни яратиш мақсад қилиб қўйилган.\nХусусан, тадбиркорлик ва ҳунармандчиликни ривожлантириш орқали 170 минг аҳоли бандгини таъминлаш мумкинлиги айтилди. Хизмат кўрсатиш соҳасида 80 мингдан зиёд янги иш ўрни яратилади ва хизматлар ҳажми 3 баробар ошади.\nУмуман олганда, келгуси беш йилда Андижон вилоятини иқтисодий ва ижтимоий ривожлантириш учун давлат бюджетидан 40 триллион сўм ажратилиши кўзда тутилган.\nЯна бир муҳим йўналиш инвестиция ва экспорт салоҳиятини янги босқичга олиб чиқишдир. Шу мақсадда келгуси беш йилда умумий қиймати 8 миллиард доллардан зиёд бўлган 4 минг 500 та инвестиция лойиҳасини амалга ошириш мўлжалланган.\nВилоят экспорти ҳажмини 4 баробарга ошириб, йиллик 2,5 миллиард долларга етказиш мақсад қилинган. Шунингдек, экспорт таркибида тайёр ва ярим тайёр маҳсулотлар улушини 42 фоиздан 76 фоизга ошириш режалаштирилган.\nМаърузада қишлоқ хўжалигидаги вазифаларга ҳам тўхталиб ўтилди. Ер ва сув ресурсларидан унумли фойдаланиш орқали 80 мингта янги иш ўрни яратиш имкони борлиги таъкидланди.\nТаълим, маданият, спорт соҳаларини ривожлантиришга доир режалар ҳам айтиб ўтилди.\n– Биз бугун қандай ислоҳотларни, қандай ўзгаришлар, қандай янги лойиҳаларни режалаштираётган бўлмайлик, уларнинг барча-барчаси ягона ва улуғ бир мақсадга қаратилган. У ҳам бўлса, инсон қадрини улуғлаш, инсон ҳуқуқлари ва манфаатларини таъминлаш, халқимиз учун муносиб турмуш шароитини яратиб бериш, бир сўз билан айтганда, эл дуосини олиб, уни рози қилишдан иборат, – дея таъкидлади Шавкат Мирзиёев.\nУчрашувда партия аъзолари сўзга чиқиб, Ўзбекистон Республикаси Президенти сайловида Шавкат Мирзиёев номзодини қўллаб-қувватлашини билдирди, фуқароларни сайловда фаол иштирок этишга ундади.


Бўлим раҳбари – Абдумалик Ниғматович Арипов, тиббиёт фанлари доктори, профессор.\nМеҳнат фаолиятини Абдумалик Ниғматович Арипов 1969 йил ТошТИ нинг биокимё лабораториясида илмий ходим бўлиб бошлаган. 1976 йилдан – 1998 йилгача ЎзР ССВ Педиатрия илмий текшириш институтининг клиник-диагностик таҳлилхонасининг мудири. 1998 йилдан то ҳозирги давргача ТошВМОИ клиник лаборатор диагностикаси кафедрасининг кафедра мудири. 2003 йилдан то 2014 йилгача ТошВМОИ илмий ишлар бўйича проректори. 2014 йилдан Ўзбекистон Республикасининг соғлиқни сақлаш вазирлигининг РИПИАТМ клиник лаборатор диагностика бўлимининг раҳбари. А.Н.Арипов Ўзбекистон Республикаси соғлиқни сақлаш вазирлигининг клиник лаборатор диагностикаси бўйича бош мутаҳассиси. У 4 монография, 250 дан ортиқ илмий мақолалар, 20 услубий тавсиялар, 5 авторлик гувоҳнома муаллифидир. 12 фан номзоди ва 6 фан докторларни тайёрлади. Профессор Арипов А.Н. “Соғлиқни сақлаш аълочиси” кўкрак нишони билан тақдирланган, “Клиник лаборатор диагностикаси” (Россия) журналининг таҳрир кенгашининг аъзоси, Россия академиясининг тиббиёт ва техника фанлари Академиги.\nРИПИАТМарказининг клиник-диагностика лабораторияси ҳозирги кунда Тошкент шаҳрида йирик лабораториялардан ҳисобланади.\nЛаборатория ҳозирги кунда беморларга 100 дан ортиқ лаборатор таҳлилларни таклиф этиб, клиник лаборатор таҳлилларнинг барча соҳасидаги натижаларни тез ва ишончли аниқлашни таъминлайди, қайсики у беморга ташҳис қўйиш, даволаш усулини тўғри танлаш, касаллик башоратини аниқлаш, даволаш самарадорлигини назорат қилишга ёрдам беради.\nХар йили лаборатория ходимлари томондан 500 мингдан ортиқ режали ва шошилинч тадқиқотларни амалга оширилади. Айни пайтда лабораторияда 48 нафар ходим ишлаб келмоқда (шу жумладан 2 нафар фан доктори, 5 нафар фан номзодлари).\nКлиник диагностик лаборатория бугунги кунда мамлакатимизнинг энг йирик лабораториялардан бири бўлиб ҳисобланади.\nТадқиқотлар учун энг замонавий технологиялардан фойдаланилади: юқори суюқлик хроматография; бактериал ва вирус инфекцияларни ДНК-ташхиси, полимераз занжир реакцияси (ПЦР) томондан бажарилади, бу усул касалликнинг кўзғатувчисини тўғридан-тўғри аниқлаш учун имкон беради.\nҚон таркибини аниқлаш учун (қаттиқ фазали иммунофермент таҳлил) автоматлаштирилган тизим орқали фойдаланилади.\nТадқиқотларни юқори сифатини таъминлайдиган автоматик сифат назорати ўрнатилган.\nБўлимда (рахбар-профессор А.Н.Арипов) бошчилигида фундаментал грант ФДСС 12-1 “Болаларда соматик касалликларнинг бир қатор ривожланиш меҳанизмларининг протеомик ўзгаришлари” мавзуси бўйича илмий изланишлар олиб борилмоқда.\nКлиник-диагностика лабораториясида куйдаги изланишлар олиб борилади.\nҚон ва пешобни умумклиник таҳлиллари;\nҚон (38 кўрсаткичлар) ва пешобнинг биокимёвий таҳлиллари;\nҚоннинг кислота-асос ҳолатини (КАҲ) аниқлаш;\nКардиологик текширишлар –холестерин, триглицерид, АлАТ, АсАТ, креатининкеназа, ЛДГ, қондаги электролитлардан К/Na/Са, протромбин, фибриноген; С-реактив оқсил;\nЖигарнинг тўлик текшириш – АлАТ, АсАТ, билирубин ва унинг фракциялари, гамма-ГТ, ишқорий фосфатаза, умумий оқсил ва унинг фракциялари, протромбин;\nГепатит В ни бошлангич скрининги – АлАТ, АсАТ, Гепатит В — HBs Аg, Гепатит С – anti-HCVумумий;\nБуйрак текширишлари – креатининни, қондаги мочевинани, кальций, К/Na, неорганик фосфорни аниқлаш;\nРевматологик профили – С-реактив оқсилни аниқлаш, ревматоид факторни, оқсил ва унинг фракциялари;\nДиабетик профили – глюкозани аниқлаш, гликозил гемоглобинни аниқлаш;\nАнемия диагностикаси – қоннинг умумий таҳлили, қоннинг лейкоцитар формуласи, ретикулоцитлар сонини санаш, зардобдаги темир, трансферинни аниқлаш;\nОстеопороз диагностикаси – кальций, фосфор ва пешобдаги креатининни аниқлаш;\nҚалқонсимон безнинг – ТТГ, Т3, Т4 гормонларини аниқлаш;\nИммунологик ва бактериологик синовлар.\nБугунги кунга қадар клиник-диагностика лабораторияси замонавий асбоб-ускуналар билан жиҳозланган.\n2015 йилда клиник-биокимё соҳасида юқори технологиялар билан референс-лабораториясининг яратилиши режараштирилган.\nЛабораторияда бактериологик ва иммунологик таҳлиллар олиб борилади.\n– Бурун, томоқ, қулоқ, кўз, инфицирланган ярадан ажратилган суюқлик, балғам, сийдикни бактериологик экиш – антибиотикларга сезувчанлиги билан;\n– Ахлатни ичак-патоген гурухига текшириш;\n– Қонни гемокултурага текшириш;\n– Қоннинг стериллигини текшириш – антибиотикларга сезувчанлиги билан;\n– Ахлатни стафилококка, замбуруғга, тилларанг стафилококк ташувчанликка текшириш, йўғон ичак микрофлорасига (дисбактериоз) текшириш;\nСепсис билан оғриган бемор болаларда қондаги лимфотоксинни аниқлаш;\nИммуноглобулин А, М, G аниқлаш;\nСепсис билан оғриган бемор болаларда қон зардобидаги тўғри гемаглютинация реакциясини аниқлаш;\nIn vitro “юкламали” синамаси: Т-лимфоцитларнинг функционал ҳолатини аниқлаш, организмнинг биопрепаратларга нисбатан индивидуал сезувчанлигини аниқлаш


БАҲРОМ ҲАМРОЕВ. У КИМ? ҚАНДАЙ ОДАМ?\nСарвар УСМОН Москвадаги инсон ҳуқуқлари "Мемориал" маркази 30 июл куни ўзбекистонлик сиёсий эмигрант Баҳром Ҳамроевнинг 20 июл куни Россия пойтахтида ҳибсга олиниши муносабати билан баёнот тарқатди. "Бир иғво тагидаги гап", деган сарлавҳа қўйилган ҳужжатга. Баёнотда Россиянинг махсус хизматлари ўзбекистонлик сиёсий эмигрантга қарши уйдирма жиноий иш очиши тафсилотлари ёзилган. Уйдирма жиноий иш очиш жараёни, бу жараённинг бир неча ойларга чўзилгани ва ниҳоят, махсус хизмат ходимлари ўз ишларини мантиқий якунига етказганлари, яъни Баҳром Ҳамроев ҳибсга олинганлиги тўғрисидадир "Мемориал"нинг 6 вараққа жой бўлган баёноти.\nАввало Баҳром Ҳамроев ким? деган саволга жавоб топайлик. "Мемориал"нинг баёнотида у ҳақда мана бу маълумотлар берилган:\n1963 йили Бухоронинг Ғиждувонида туғилган. 80 йиллар охири ва 90 йиллар бошларида Ўзбекистондаги "Бирлик" халқ ҳаракати фаоли, ҳаракат Марказий кенгаши аъзоси бўлган.\n1992 йили Бишкекда бўлиб ўтган бир конференциядан сўнг, "Бирлик" лидери Абдуманноп Пўлатов Ўзбекистон хавфсизлик хизмати томонидан ўғирлаб кетилгач, деб ўқиймиз "Мемориал" баёнотида, Россияга кетади ва кейинчалик шу мамлакат фуқаролигини олади.\n1995 йилдан буён Баҳром Ҳамроев хорижда чоп этиладиган демократик руҳдаги "Ҳаракат" журналининг Россиядаги вакилидир.\nБаҳром Ҳамроевнинг кимлиги тўғрисида маълумотга эга бўлдик. Энди¸ у қандай одам, деган саволга жавоб излаб кўрайлик.\n"Мемориал" марказининг Марказий Осиёда инсон ҳуқуқлари мониторинги дастури бўйича директори Виталий Пономарёвдан олинган маълумотга кўра, Баҳром Ҳамроев инсон ҳуқуқлари ҳимоячиси ҳамдир:\n- Баҳром Ҳамроев ҳуқуқ ҳимояси билан шуғулланувчи ташкилотлар, хусусан, "Мемориал" маркази билан фаол алоқададир. Ҳамроевнинг ҳаракатлари туфайли халқаро ташкилотлар Россияда яшаётган ва ҳуқуқлари бузилаётган ўзбекистонлик фуқаролар, ўз ватанларида диний ва сиёсий сабабларга кўра таъқибга учраётганлар тўғрисида маълумот олиб турадилар, - дейди Виталий Пономарёв.\nБаҳром Ҳамроев тўғрисида кутилмаган баёнотлар ҳам бўлди. Ўзбекистонлик ҳуқуқ ҳимоячиси Марат Зоҳидов номидан куни кеча оммавий ахборот воситаларига бир гап чиқиб кетди.\nШунинг учун жаноб Зоҳидовга қўнғироқ қилиб, Баҳром Ҳамроевни танийсизми, у қандай одам, деб сўрадик. Мана у кишининг жавоби:\n- У жуда яхши йигит. Мен уни, тўғрисини айтганда, яхши кўраман.\n- Қай томондан яхши биласиз у кишини?\n- 1994 йили Москвада бир неча бор учрашганман. Жуда яхши йигит, лекин бўлмағур нарсалар билан шуғулланади.\n- Қандай бўлмағур нарсалар у?\n- Наркотиклар билан.\n- Наркотиклар савдосига аралашган жойи борми?\n- Бор эди. Катта машиналар борку, ўшалардан фойдаланиб, шу ишни қилар эди.\n- Демак, Ўзбекистондан Россияга наркотик ташиган, демоқчисиз?\n- Менда шунақа хабар бор эди. Лекин менда исбот-далиллар йўқ. Мен фақат билар эдим бу ҳақда. Менда исбот-далиллар йўқ. Лекин, бу унинг шахсий иши. Мен наркотикларга аҳамият бермайман ҳам.\n- Сиз, Марат ака, ўзингиз кўрганмисиз, қаердан билар эдингиз унинг наркотикларга аралашганини?\n- Эшитганман. Ўшалардан (наркотиклардан) "Ҳаракат" журналини тарқатишда фойдаланди,- дейди ўзбекистонлик инсон ҳуқуқлари ҳимоячиси Марат Зоҳидов.\nУ киши "Баҳром Ҳамроевнинг ҳибсга олинишида ҳеч қандай сиёсий сабаб йўқ", дейди ишонч билан. Бу қадар ишончингиз нимага, қандай маълумотга асосланади, деб сўрамоқчи бўлиб турувдик, суҳбатдошимизнинг ўзи гапириб қолди:\n- Яна бир томонини айтиб ўтишим керак, Ўзбекистоннинг алоқаси йўқ, бу ишга. Мен текшириб кўрдим.\n- Қандай қилиб текширдингиз? Кимлардан маълумот олдингиз?\n- Ички ишлар вазирлигининг жамоатчилик билан алоқалар бўлимига телефон қилдим. Гаплашдим. Улар биз ҳеч қанақа йўналиш берганимиз йўқ, ҳеч қандай наводкаям берганимиз йўқ, дейишди,- дейди Шахс ҳуқуқларини ҳимоя қилиш Ўзбекистон қўмитаси раҳбари Марат Зоҳидов.\nБаҳром Ҳамроев иши юзасидан ўзбекистонлик бир гуруҳ ҳуқуқ ҳимоячилари Россия Федерацияси президенти Владимир Путин номига ариза билан мурожаат қилиб, ундан адолат қилишни сўрагандилар.\nАризага имзо чекканлар орасида "Эзгулик" инсон ҳуқуқлари жамияти расисаси Васила Иноятова ҳам бор. Жаноб Зоҳидовнинг гапларидан сўнг биз Иноятова хоним билан ҳам боғланиб, балки чиндан ҳам Баҳром Иноятов наркотик моддалар савдосига аралашган чиқар, деб сўрадик. Мана у кишининг жавоби:\n- Эзгулик жамиятининг раҳбари сифатида, "Бирлик" халқ ҳаракатининг 89 йилдан буён Ўзбекистон ҳудудида фаолият олиб бораётган бир аъзоси сифатида, керак бўлса, Ўзбекистондаги раҳбари сифатида шуни айтаманки, Баҳром Ҳамроев ҳеч қачон наркотик моддалар билан шуғулланмаган. У фақат Ўзбекистон сиёсатига ўзининг танқидий қарашлари билан фаолият юритган, ўзининг танқидий қарашлари бўлган, Ўзбекистонда биринчилардан бўлиб, демократия ва мустақиллик учун курашган. Шу бугунги кунгача ўзининг эътиқодидан қайтмаган мард йигитлардан бири,- деди Баҳром Ҳамроев тўғрисида "Эзгулик" инсон ҳуқуқлари жамияти раиси Васила Иноятова.\nИноятова хонимга берган саволимизни "Мемориал" маркази вакили Виталий Пономаревга ҳам бердик.\nСаволимиз жаноб Пономарёвнинг кулгисини қистатди ва "агар Баҳром юк машиналарида Россияга наркотик ташиганида эди, у ҳолда унинг ҳеч йўқ тузукроқ квартираси бўларди", - деди.\n"Мемориал" маркази тарқатган баёнотга кўра, Баҳром Ҳамроев кейинги бир йил ичида махсус хизматлар ходимларининг доимий назорати остида яшаган.\nВиталий Пономарёв суҳбатимиз давомида Баҳром Ҳамроевни шахсан билишини ҳам таъкидлаб ўтди:\n- Қолаверса, мен Баҳромни 1992 йилдан буён биламан. Кейин, наркотиклар билан шуғулланадиган одамнинг инсон ҳуқуқларига қизиқиши, қаерлардадир қамалган одамларнинг тақдирига қизиқиши мумкин, деб ўйламайман, - деди Виталий Пономарёв.\nБаҳром Ҳамроевнинг шахсини ўрганиш жараёнида унинг турмуш ўртоғи Асма Исмоилова билан ҳам суҳбатлашдик. У эрининг ҳибсга олиниши тафсилотларини айтиб берди.\nБу энди алоҳида мақола мавзуидир.


Айша анамыз разияллаҳу анҳа айтады: “Расулуллаҳ саллаллаҳу алайҳи ўасаллам үйге киргенде биринши болып мисўǝк тутар еди” (Имам Муслим рәўияты).\nАбу Ҳурайра разияллаҳу анҳудан рәўият етиледи. Расулуллаҳ саллаллаҳу алайҳи ўасаллам: “Мисўǝк ислетип оқылған еки рǝкат намаз мисўǝксыз оқылған жетпис ракат намаздан абзалдур”, деген (Имам Ибн Нажжар рәўияты).\nАйша разияллаҳу анҳадан рәўият етиледи. Расулуллаҳ саллаллаҳу алайҳи ўасаллам: “Мисўǝк аўызды пәклеўши ҳәм Аллаҳты разы етиўшидур”, деди (Имам Бухарий, Имам Насаий рәўияты).\nМисўǝк тис етлерин қуўатлы етеди. Тис тасларын, аўыздағы жағымсыз ийислер ҳәм бактерияларды жоғалтады. Еслеў қǝбилетин беккемлейди, инсанның сөйлеў шеберлигин туўырлайды. Көз нурын айқынластырады, ас қазан-ишек кеселликлериниң алдын алады.


ОФК ҳамда ФИФА комиссарлари учун семинарлар бўлиб ўтди — Ўзбекистон футбол ассоциацияси расмий сайти.\nОФК ҳамда ФИФА комиссарлари учун семинарлар бўлиб ўтди\nКлублар ҳамда терма жамоалар иштирокидаги учрашувларни юқори даражада ташкил этишда комиссарларнинг ўрни ниҳоятда муҳим саналади.\nШу боисдан ФИФА ҳам, Осиё футбол конфедерацияси ҳам малакали учрашув комиссарларини тайёрлаш, уларнинг билим ва кўникмаларини мунтазам ошириб боришга ҳаракат қилади. Ортда қолган ҳафтада қитъа футбол конфедерацияси ФИФА билан ҳамкорликда комиссарлар учун семинар ташкил этди.\nДастлаб Малайзия пойтахти Куала Лумпурда ФИФА комиссарлари учун махсус семинар бўлиб ўтди. Унда ФИФА байроғи остида ўтказиладиган мусобақаларда ишлайдиган комиссарлар учун бу соҳадаги янгиликлар хусусида батафсил маълумот берилди. Шунингдек, терма жамоалар иштирокидаги ўйинлар ташкилотчилиги жараёнида эътибор қаратиладиган жиҳатлар батафсил муҳокама этилди. Мазкур семинарда ўзбекистонлик мутахассислар – Санжар Ризаев ва Олим Арифов иштирок этишди.\nБундан ташқари Баҳрайн пойтахти Манамада ОФК байроғи остида ўтказиладиган учрашувларда фаолият олиб борувчи комиссарлар учун семинар ташкил этилди. Унда Ўзбекистондан Бахтиёр Маметов, Рамил Илясов, Акмал Раҳматов, Аҳмед Тиллаев ва Юлия Панина иштирок этишди. Иштирокчилар семинар якунида имтиҳонлар топширишди.


Samsung қўлдаги томирлар орқали эгасини аниқлаш имконини берувчи соат ишлаб чиқармоқчи\n16:52 / 08.02.2016\nSamsung вена қон томирларининг жойлашувига қараб, эгасини аниқлаш мумкин бўлган ақлли соатлар устида иш олиб бормоқда. Компания бу борада патент олиш учун АҚШ Патент ва савдо белгиси бошқармаси ариза топширган. Бу ҳақда идора расмий сайтида маълум қилинган.\nSamsung берган аризага изоҳ беришича, вена қон томирлари чизмаси инсоннинг ички организмида жойлашган бўлиб, бармоқ излари ҳимоясидан кўра анча ишончли эканини ҳимоя воситасига айланиши мумкин. Яъни бармоқ излари каби уни сохталаштиришнинг деярли иложи бўлмайди.\nВена томирлари чизмасидан нусха олиш иккита ёритгич ва махсус камера ёрдамида амалга оширилиши кўзда тутилган.\nАгар соатдан икки ёки уч киши ишлатган тақдирда соат автоматик равишда фойдаланаётган эгасига хизмат кўрсатиши ва унинг электрон калитлари ва машина ёки уйининг калитлари учун фаоллашиши мумкин бўлади.


МАЪНАВИЯТ ФИДОЙИСИ - AmuNews.uz - энг сўнгги янгиликлар\nИнсон ҳаёти бебаҳо. Унинг бебаҳолигини англаб қадрига етиб, муносиб, гўзал ва ибратли ҳаёт кечираётган инсонлар орамизда жуда кўп. Ҳа, бундай инсонлар нафақат ўз умрини мазмунли яшайди, балки атрофдагиларнинг ҳам юрагига зиё бўлиб кириб, ҳаёт йўлларини ёритади.\nҲаётини ёш авлодга билим беришга бағишлаган зиёли ва камтарин, фидойи инсон Аҳмад ака Машариповни туманда деярли ҳамма танийди. Чунки, Аҳмад ака Машарипов таълим соҳасида кўп йиллар фидокорона меҳнат қилиб, юзлаб шогирдлар етиштирди ва оилада фарзандларини ҳам эл корига ярайдиган инсонлар қилиб вояга етказди.\nАҳмад Машарипов олий ўқув юртини 1969 йилда тугатди ва собиқ Стрелков номидаги ўрта мактабга физика фани ўқитувчиси бўлиб ишга келди. Сўнгра тумандаги 36-сонли, 38-сонли мактабларда иш фаолиятини давом эттирди. Кейинчалик 1984 йилдан (шу даврда янги қурилган) 40-сонли мактабда илмий ишлар бўйича директор ўринбосари ва мактаб директори лавозимларида 2000 йилга қадар фаолият кўрсатди. Шу даврлар мобайнида Аҳмад ака Машарипов кўплаб шогирдлар тайёрлади. Меҳнатлари давлатимиз томонидан муносиб баҳоланиб, дастлаб "Қорақалпоғистон Pеспубликаси халқ таълими аълочиси”, "Ўзбекистон Pеспубликаси халқ таълими аълочиси” унвонлари билан ҳамда "Ўзбекистон Pеспубликаси мустақиллигига 20 йил” кўкрак нишони, шунингдек, Ўзбекистон Pеспубликаси, Қорақалпоғистон Pеспубликаси халқ таълими Вазирлигининг, туман ҳокимлигининг фахрий ёрлиқ ва совғалари билан тақдирланди.\nАҳмад ака умр йўлдоши раҳматлик Нурпошша опа билан 7 нафар фарзандни вояга етказишди. Ҳозир неваралари 24 нафар, чеваралари эса 9 нафар бўлишди. Улар ҳам оталарининг изидан бориб, илм йўлини танлашди.\nАҳмад ака оилада фарзандларини китобларга, мутолаага меҳр қўйишга ўргатди. Шундай муҳит яратдики, уларнинг ҳар бири ҳаётни китоблардан ўрганиб, ўзларига муносиб келажак яратдилар ва ўз ўринларини топдилар. Мана шу муҳитдан келиб чиқиб, фарзанди Улуғбек 2001 йилдан тадбиркорликни йўлга қўйди ва китоблар савдоси билан шуғулланиб, кейинчалик унга бутун оилани жалб этди.\n– У даврларда китобларга эътибор бироз сусая бошлагандек эди, – дея сўзлайди Аҳмад ака Машарипов. – Мен фарзандим Улуғбекнинг бу ташаббусини қўллаб-қувватладим. Китоб – инсонлар ҳаётига зиё бўлиб киради. Юртдошларимизга зиё улашиш истагида ташкил этилган фирмамизнинг фаолиятини янада кенгайтирмоқдамиз. "Шарқ”, "Ўзбекистон” каби 6 та нашриёт билан шартнома тузиб, турли китоблар келтиришни йўлга қўйганмиз. Келажакда "Китоблар олами” мажмуасини ташкил этиб, китоб мутолааси ва китобхонлик маданиятини оширишга доир тарғибот ишларига ўз ҳиссамни қўшишни бурчим деб биламан. Халқимиз, айниқса, ёшларнинг маънавий, бадиий-эстетик талабларига жавоб берадиган миллий ва жаҳон адабиётининг энг сара намуналари билан таъминласак, уларнинг дунёқараши, тафаккури юксалади ҳамда мамлакатимизда ватанпарвар ва халқпарвар инсонлар сафи янада кенгаяди.\nАҳмад ака Машариповнинг кўнглидаги мана шундай эзгу ниятлари, оиласи, юзлаб шогирдлари ва китоблари бор бисотидир. У мана шу бисотини бебаҳо бойлик деб билади. Бу қарашлари эса унинг ўзи яратган мазмунли ва гўзал ҳаётида акс этади. Аҳмад ака Машарипов шогирдлари, фарзандлари ва эл-юрт эҳтиромига сазовор инсон. Чунки, у ҳаётларга зиё бўлиб кириб, инсонларни маънавият сари етакламоқда!\nҚАЛБЛАPГА БИТИЛГАН УСТОЗЛАP ЁДИ


Ичиб машина ҳайдаганлар ўликхонага равона бўлади - Автомобильные новости UZ - Скачать музыку бесплатно новинки музыки 2016-2017\nТаиландда ичкиликбоз ҳайдовчилар билан курашнинг ғаройиб йўлини топишди. Сонгкран байрамида (Буддавийлар янги йили) маст ҳолда машина бошқарган ҳайдовчи шифохона моргига жамоатчилик ишларига жалб этилади. “Сонгкран байрами давомида маст ҳолда қўлга олинган ҳайдовчилар 15 суткалик мажбурий меҳнат билан жазоланади. Мастлик оқибати нималарга олиб келишини ўз кўзлари билан кўришлари учун касалхона ва ўликхоналарга санитар сифатида ишлашга юборилади”, — дейди Таиланд полицияси Бош бошқармаси вакили полковник Криангдет Чантхаравонг. Таиландда Сонгкран байрами муносабати билан апрел ойида узоқ муддатли дам олиш кунлари эълон қилинади. Миллий анъанага мувофиқ ушбу байрамни оила аъзолари билан биргаликда нишонлаш керак. Шу сабабдан шаҳарда яшаётганлар ўз қишлоғи ёки бошқа шаҳарларга йўл олади. Байрам туфайли кўплаб алкогол ичилади. Оқибат ушбу байрам давомида жуда кўп ЙТҲлар содир этилиб, минглаб одам қурбон бўлади. Статистикага кўра, ушбу байрам кунлари Таиланд йўлларида ҳар соатда 2,3 одам ҳалок бўлади ва 160 киши шикаст кўради. - деб хабар бермоқда Carzone.uz нашри.


«Бир вақтнинг ўзида 63 минг кишини сиғдира олади»\nТуркиянинг Истанбул шаҳридаги Ускудар туманида жойлашган Чамлижа масжиди мамлакатнинг йирик жомеларидан бири ҳисобланади. Масжиднинг қурилиши 2013 йилда бошланиб, 2019 йилда тамомланган. Масжиднинг умумий майдони 57 минг 500 квадрат метрни ташкил этади. Чамлижа 6 минорадан иборат.\nМасжидда музей, санъат галереяси, кутубхона ва минг кишилик конференция зали бор. Шунингдек, Чамлижа жомеси 3 минг 500та автомашинани сиғдира оладиган автотураргоҳга ҳам эга.\nМасжиднинг қуббаси 72 метр бўлиб, бу Истанбулда 72 миллат истиқомат қилаётганидан дарак беради.\n«Истанбулнинг исталган еридан кўриниб туради»\n2010 йилда Истанбул ҳокимияти Ускудар туманида жойлашган Чамлижа тепалигига телеминора қуриш таклифини ўртага ташлайди. Фақат қуриладиган мазкур иншоот тепаликнинг табиатига катта зарар етказишини инобатга олиб, ҳокимият ўз қарорини бекор қилади.\n2012 йилнинг май ойида эса «Истанбулнинг исталган еридан кўриниб турадиган» масжид айнан Чамлижа тепалигига қурилиши ҳақидаги хабарлар матбуотда кенг ёритила бошлади.\nМасжид қурилиши ҳақидаги хабарлар тарқала бошлаганига қарамасдан, мутасаддилар ҳали аниқ бир чизмалар йўқлигини очиқлайди. Бироқ меъмор Меҳмен Гунер чизмаси асосида Қаҳрамонмараш шаҳрида қурилган масжид президент Ражаб Тоййиб Эрдоғанга маъқул келгани учун Чамлижа жомесининг чизмаси ҳам унинг зиммасига юклатилади.\n«Муддатидан олдин фойдаланила бошланди»\n2016 йилнинг июль ойида фойдаланишга топширилиши режалаштирилган масжид битмай қолади. Аммо у намозхонлар учун очилади. Масжид тўлиқ 2019 йилда битказилиб, барча учун очилади. Чамлижа масжиди қурилишига 66,5 Айни пайтда масжид нафақат Истанбул, балки Туркияга келган сайёҳлар учун ҳам албатта бориб кўришлари шарт бўлган манзиллардан бирига айланган.\nUzbekLife'нинг Туркиядаги мухбири